cyanic-selkie/wikianc huggingface dataset:
古典學
（Classics），係人文學科嘅一個重要分支. 佢喺語言學、文學、哲學、歷史學、藝術、考古學嘅領域度研究古代地中海世界（公元前3000年青銅器時代 - 公元後300~600年近古時代）——尤其係古典時期嗰陣嘅希臘同羅馬（公元前600年 - 公元後600年）. 而古典學研究嘅主要方面係古希臘同古羅馬作家嘅文學作品.
D12
D12（D12，係the Dirty Dozen嘅首字母縮寫），係一隊嚟自美國密歇根州底特律嘅Hip Hop樂隊.
香港銀紙
香港銀紙，又叫香港紙幣，係港元其中一種形式. 截至2006年，香港流通紙幣有$10、$20、$50、$100、$500及$1000.
歷史
香港最初嘅銀紙係由1845年喺香港成立嘅東藩滙理銀行出. 喺1935年政府通過貨幣條例以前，好多銀行都有出銀紙，但呢啲銀紙主要作商業上嘅交易. 政府只接受部分特許銀行嘅銀紙為合法通貨. 1935年以後，政府授權香港上海滙豐銀行、有利銀行（其後俾滙豐收購）同埋印度新金山中國渣打銀行（1956年改名香港渣打銀行）出5蚊以上嘅港紙. 而面值1蚊及以下嘅港紙就由香港政府出（政府曾短暫印製1仙、5仙同埋10仙（1毫），以補充市面銀仔唔夠）.
1960年香港政府唔再出一蚊紙，另外由1959年開始，滙豐同埋渣打嘅鈔票面積縮細. 1974年有利銀行唔再出100蚊紙，至此香港發鈔銀行得番兩間. 而香港政府喺1976年出5蚊銀之後，兩間銀行唔再出5蚊紙. 1985年開始兩間銀行嘅鈔票面積再度縮細，「大棉胎」鈔票唔再存在. 1993年滙豐同埋渣打為配合香港主權移交，更改鈔票式樣，取消帶有殖民地色彩嘅設計. 另外政府亦宣佈出10蚊銀，香港上海滙豐銀行自此冇再出10蚊紙，而渣打銀行亦喺1995年後唔再出10蚊紙. 後來，1994年中國銀行香港分行（家下中銀香港）亦成為香港其中一間發鈔銀行.
政府原本諗住用10蚊銀取代10蚊紙，但市民對10蚊紙嘅需求重係好高：一來因為10蚊銀好重，二來每逢過農曆新年之時，唔少人都鍾意用新銀紙封利是，而為免俾人覺得寒酸，好多人都只會入銀紙而唔入銀仔入利是封. 加上，自從亞洲金融風暴爆發，香港經濟每況愈下，唔少市民要求政府出返10蚊紙. 另一方面，亦由於10蚊銀好易俾人偽造，喺推出後幾年間政府同埋銀行都收到唔少假銀仔，當中更不乏大量生產個案. 於是政府自2002年起，再次由香港金融管理局出10蚊紙，但另一方面，香港上海滙豐銀行同埋渣打銀行唔再出10蚊紙之後，開始大量發行20蚊紙. 現時以鈔票冧巴計，20蚊紙發行量最多，其次係100蚊紙.
政府喺1995年之前出過1仙銀紙，目的係為方便找贖同埋用嚟畀公共服務賬單嘅仙額. 呢啲銀紙自1995年10月1號起停用.
發鈔銀行
政府透過香港金融管理局授權3間商業銀行喺香港出銀紙，分別係中國銀行 (香港) 有限公司、香港上海滙豐銀行有限公司及渣打銀行. 而2002年推出嘅10蚊紙同埋2007年推出嘅10蚊膠銀紙係由政府香港金融管理局出.
印
金管局喺1996年4月代表政府從英國De La Rue集團購入位於大埔嘅印鈔廠，該廠隨即以「香港印鈔」呢個名經營業務. 香港印鈔有限公司由香港金融管理局總裁擔任主席. 政府繼續係香港印鈔嘅大股東，有用控制權.
大牟田
大牟田係日本福岡縣一市，人口約莫13萬.
中河昌彥
（）係日本足球員，司職守門員，效力過橫濱飛翼，橫濱水手，京都不死鳥，及名古屋八鯨.
Earth, Wind & Fire
Earth, Wind & Fire係美國嘅一隊樂隊，喺1969年組成.
雍寧
雍寧係西夏皇帝李乾順嘅第五個年號，相當於公元1114年到1118年，前後總共5年.
清水灣道
清水灣道（Clear Water Bay Road）係香港一條主要道路，由西貢區清水灣半島嘅大坑墩，一路去到觀塘區、黃大仙區同九龍城區交界嘅牛池灣彩虹站，兼且接連龍翔道、太子道東同觀塘道，全長大概15公里.
清水灣道喺1932年起好，嗰陣只得兩條線，原本係由清水灣半島一路去到九龍城，直到1963年，清水灣道一部分改名彩虹道同太子道東. 清水灣道連接好多重要道路，包括坑口道，接駁去將軍澳；同埋西貢公路，接駁去西貢市中心. 不過，清水灣道去唔到清水灣海灘，去清水灣嘅人要喺大坳門轉入大坳門路先去到.
因為清水灣道近飛鵝山路面太斜（斜度達1比8），巴士上斜會好辛苦. 另外，西貢區同順利邨附近人口不斷增加，加上西貢區自從劃做郊野公園之後，遊人越來越多，爾段路成日塞車. 港英政府決定喺清水灣道近安達臣道旁邊起多條新清水灣道.
沿路主要地方
港鐵彩虹站–牛池灣文娛中心–坪石邨–彩雲邨–德望學校–井欄樹–白石窩–壁屋–大埔仔–坑口–銀線灣–相思灣–大坳門–清水灣郊野公園
鐵路
港鐵觀塘綫彩虹站
占士范艾倫
占士范艾倫（）係個美國嘅天文學家. 范艾倫輻射帶就係用佢個名命名.
三孖冷
三孖冷（Semarang），又叫三寶壟或者三寶瓏，係印尼一埠，喺渣華島上便，歸中渣華省. 大細373.67平方千米，人口一百五十萬.
有說三寶係指鄭和，即大明嘅三寶太監，落過西洋七次.
橫琴 (珠海)
橫琴，亦叫橫琴島（waang⁶ kam⁴dou²）係中國一島，喺廣東南岸，好近澳門. 佢舊時歸香山縣，家下歸珠海市橫琴新區. 家下係珠海最大島. 橫琴原本分大橫琴同小橫琴，大喺南，小喺北. 家下填埋成一島.
發展
2009年6月24號通過《橫琴總體發展規劃》將橫琴島納入珠海經濟特區，開發橫琴島.
範疇 (數學)
喺範疇論入面，範疇入面記錄咗入面嘅數學物件同埋佢哋之間嘅關係. 事實上，現代數學入面每一個研究分子都有對應嘅範疇，例如線性代數對應嘅就係向量空間範疇. 對於範疇呢個概念自己嘅研究叫做範疇論.
愛第尼
愛第尼（Edirne），舊時叫哈德良堡（Adrianople），係土耳其城市，1363年至1453年做過鄂圖曼帝國第三代首都，2014年估算人口約莫16萬6千.
類:歐洲舊都
元德
元德可以係：
1310年代
1310年代係指年去到年之間嗰十年.
2007年毒牙膏醜聞
喺2007年，世界多個地方發現有牙膏含有有毒成分二甘醇，大部分發現二甘醇嘅牙膏都喺中國大陸造. 令世界各國都要求收番有二甘醇嘅牙膏，不過，中國國家質檢總局唔認為牙膏裏面有二甘醇會危害人體健康.
南泰路
南泰路（）係中國廣東廣州嘅三條東西走向道路，喺海珠區.
2007年毒牙膏醜聞
事件發展
2007年5月19號，巴拿馬宣布發現兩隻中國牙膏含二甘醇 ，之後美國FDA根據各地嘅毒牙膏事件，主動抽查美國市面賣嘅牙膏. 過咗唔夠半個月，6月1號，美國FDA出新聞稿 ，話中國三款出口美國嘅牙膏，含百分之嘅二甘醇. 雖然美國政府未收過食死人嘅報告，但係根據FDA嘅指引，牙膏同埋藥物嘅甘油原料，最多只可以含0.1%嘅二甘醇. 第二日，6月2號，中國國家質檢總局即刻反對美國FDA提出嘅警告，同美國交涉.
南泰路
呢三條馬路係海珠區最易搞錯嘅馬路，因為佢分別喺南石頭、江燕街道同埋曉港一帶，而且三條都唔相連.
2007年毒牙膏醜聞
事件發展
幾日之後，6月5號，新加坡健康科學管理局（Health Sciences Authority），驗到三隻中國牙膏，未有響註冊嗰陣披露有二甘醇，要求即刻停賣. 6月11號，香港海關宣布，響三款入口香港嘅中國牙膏裏面，發現二甘醇，含量過晒歐盟標準，違反香港嘅《消費品安全條例》，要求全部收番. 6月14號，連紐西蘭都驗到中國牙膏有二甘醇，叫人唔好用.
南泰路
海珠區最易搞錯馬路
呢條馬路喺海珠區三大主幹道（工業大道、江南大道、江燕路）開發之前，係條從西邊嘅珠江航道去到東邊曉港嘅瑞景路社區附近嘅主幹道. 直到1990年代初因商業開發同經濟發展好快，令馬路一分為三，但路名一直冇改到. 雖然2000年代初，有媒體好多次報道呢個情況，加上有街坊向政府建議將三條南泰路分別改成噉嘅名： 但係，政府部門因為考慮到改名之後，唔單止連門牌同路牌都要改名，甚至連住喺嗰條馬路入面大量嘅相關單位同住宅戶口簿、身份證都要改名. 甚至連工作人員都冇收到同「南泰路改名」有關嘅消息而冇改到名.
2007年毒牙膏醜聞
事件發展
6月15號，中國國家質檢總局要求香港海關取消禁售令，畀返嗰三隻牙膏喺香港賣. 美國四個州發現含有二甘醇嘅高露潔牙膏，係南非製造，不過高露潔話佢哋從來冇用二甘醇嚟做牙膏，認為係假貨. 日本政府發現，酒店裏面嘅即棄牙刷牙膏，都有二甘醇.
南泰路
經過嘅道路
條路從西到東排，加粗嘅字係主幹道： 唔相連 唔相連
2007年毒牙膏醜聞
事件發展
7月11號，中國國家質檢總局發出《關於禁止用二甘醇作為牙膏原料的公告》，禁止全國所有牙膏生產商，買賣、出口、入口、生產含有二甘醇嘅牙膏，唔准用二甘醇作為牙膏原料，如果因為用其他原料，令牙膏有二甘醇成份，出口嗰陣要符合番目的地嘅標準.
南泰路
規律同特色
條路雖然分開咗三截，但馬路基本上嚟講都有規律同埋特色：
連出去
類:廣州道路 類:海珠區
芬太尼
芬太尼（英文：fentanyl）係種人工合成嘅鴉片類化合物，正常用嚟做止痛藥，又頻繁噉俾人濫用嚟做毒品，主要生產地係中國（大陸）. 佢對比最流行嘅同類化學品海洛英，以金錢價值或重量為單位計出嚟嘅效力，都強好多，因此道友好容易唔小心揩多咗而暴斃. 走私芬太尼係中美貿易戰當中一大爭端.
攷
類:毒品
Fort Minor
Fort Minor（Fort Minor），係美國嘅一隊樂隊.
大野城
大野城（；大野城市）係日本福岡縣一市，人口約莫10萬.
演藝學院
演藝學院可以係：
普卡點
普卡點（Polka dot）係一種花臣，有一大柞同樣大細、分佈喺一個純色背景上面嘅圓點.
普卡點喺玩具嗰度好常見.
1300年代
1300年代係指年去到年之間嗰十年.
元德 (西夏)
元德係西夏皇帝李乾順嘅第六個年號，相當於公元1119年到1127年，前後總共9年.
司徒夾帶
司徒夾帶係Umovie嘅虛擬人物，由媒體製作公司老闆陳學鳴（1982年7月15號－）同模特兒岑紫生飾演呢個角色. 其後陸續推出唔同主題嘅短片，例如：偷食總司令、放學DSE、讀新聞等. 有時重會有模特兒或名人參與客串演出. 例如：王維基、黃美琪等.
人物介紹
佢個名係出自「夾帶私逃」一詞，加上佢個造型，實為影射玄學家司徒法正. 司徒夾帶佢喺UMOVIE嘅短片中出現.
歷史
佢最早出現喺2007年嘅《搵鬼訊》第一輯：招魂飯局，角色叫做黃兒嬉. 佢喺2009年嘅搵鬼訊先改名叫做司徒夾帶.
康富來國醫館
係中國廣東廣州嘅一間醫館，亦係香港康富來屬下嘅健康產業醫療機構. 1995年成立，位置喺天河區林和西橫路219號. 間嘢主要向廣州、港澳地區、珠三角地區啲病人搞會診.
The Jackson 5
The Jackson 5（The Jackson 5），係美國嘅一隊樂隊.
中央圖書館
中央圖書館可以係：
正德
開運可以係：
越捷航空
越捷航空有18架飛機，佢亦係中國第一間運營空中巴士 A320嘅航空公司.
愛德華·愛默生·巴納德
愛德華·愛默生·巴納德（Edward Emerson Barnard，）係個美國嘅天文學家.
第1屆金鐘獎
第1屆金鐘獎係1965年台灣廣播、電視業界嘅年度盛事之一，表揚1965年度傑出嘅台灣廣播同電視之藝人.
第15屆之前，金鐘獎採事前公佈得獎名單嘅方式，因此無「入圍名單」.
理想汽車
理想汽車（，Li Auto Inc.，nasdaq: LI，）係中華人民共和國嘅車廠，總部喺北京，2015年7月創立，董事長兼行政總裁係創辦人.
出面網頁
類:車廠 類:北京公司
交叉感染
交叉感染係指因為冇做好防護措施而令到傳染病散播 ，經常發生響醫院同廚房入面. 例子包括響醫院內入面嘅隔離制度執得唔夠正，同埋響廚房入面將煮咗同未熟嘅嘢食擺埋一齊，都有機會搞到交叉感染.
正則化
正則化可以係：
我有冇問題
《我有冇問題》（Girl, Interrupted），喺1999年占士曼高導演嘅美國電影，雲露娜維達同安祖蓮娜祖莉主演. 齣戲講咗一個有自殺傾向的少女啤送入精神病院之後發生嘅事.
大野貴史
（）係日本足球員，司職後衞，效力過札幌岡薩多，及山形山神.
OK Go
OK Go（OK Go），係美國嘅一隊樂隊.
文化中心
文化中心可以係：
恩卡
恩卡（）係個德國嘅天文學家.
許雅涵
許雅涵（；）係臺灣女唱作歌手、唱片製作人，喺高雄市出世.
2006年，許雅涵8歲時，報名咗大電視之星（家下MOD之星）創作歌唱比賽，許雅涵喺比賽中以6歲時自創曲《香草咪咪》自彈自唱，歷經長達半年嘅初賽、複賽、總決賽等賽程，終而獲得創作組歌唱冠軍.
2008年2月29號，許雅涵推出咗首張個人專輯《香草咪咪》.
連出去
類:臺灣唱作人 類:臺灣女演員 類:高雄人
朋友 (草蜢嘅歌)
《朋友》係首1993年發行嘅粵語流行歌，蔡一智／蔡一傑作曲，林夕填詞，譚國政／楊振龍／Patrick Delay編曲，草蜢主唱.
額葉功能低下
額葉功能低下（；hypofrontality）係腦嘅一種狀態，指前額皮層（PFC；大腦皮層最近額頭嗰忽）得到嘅血少咗，令到嗰頭啲細胞活動下降.
前額皮層負責做多種「高階」（同意識零舍有關）嘅認知功能，例如係工作記憶以及注意力嘅控制，所以額葉功能低下會搞到呢啲認知功能失靈，而事實係研究證實咗，額葉功能低下同好多意識異常嘅心理狀態有相關.
四萬十
四萬十（；四万十）係日本高知縣一市，人口約莫3.6萬.
額葉功能低下
行為相關
不受控嘅額葉功能低下可以係某一啲心理病嘅徵狀：研究顯示，過度活躍症（ADHD）、精神分裂（schizophrenia）同抑鬱症（depression）等嘅病都同不受控嘅額葉功能低下有關 ；好似係過度活躍症噉，廿世紀嘅心理學研究表明咗，前額皮層對有意識嘅注意力控制嚟講不可或缺－例如神經成像研究發現，前額皮層喺個人特登專心嗰陣會零舍活躍；而過度活躍症其中一個最大係徵狀患者難專心，所以好多心理學家就作出假說，認為不受控嘅額葉功能低下會係過度活躍症嘅其中一個神經性特徵，而呢個假說喺廿世紀尾經已得到多份研究證實.
另一方面，額葉功能低下又可以係反映一個人有意噉進入意識異常嘅狀態：工作記憶同有意噉控制注意力等嘅認知過程都係意識嘅重要部份，所以理論上，如果控制呢啲功能嘅前額皮層活動受壓抑，應該會對個人嘅意識產生具體嘅影響 ；好似係冥想同心流體驗（flow）等嘅特殊意識狀態都被指涉及一個人特登做一啲嘢，引致自己嘅腦出現短暫額葉功能低下（transient hypofrontality；指維持一段短時間嘅額葉功能低下）.
攷
[[Category:腦]]
骰仔
，用漢字又有寫做 ，或者就咁叫色，係一個用嚟出個隨機數字嘅正多面體，響遊戲或者賭博度用得著.
最常見嘅色仔係 ，6 面骰係正立方體，6 個平面上面分別標示咗 1 至 6. 當中，數字 6 面骰通常用阿拉伯數字標示，而 6 點色仔則喺上面畫咗 1 至 6 點.
骰仔遊戲
骰仔遊戲（dice game）係指用骰仔做中心，甚至淨係用骰仔玩嘅遊戲（相對於用骰仔做輔助工具嘅圖板遊戲或者紙牌遊戲），係最古老嘅一種遊戲. 雖然骰仔遊戲成日畀人同賭錢聯想埋一齊，但查實現代有好多骰仔遊戲都係唔使賭錢都可以玩嘅.
唔使賭錢嘅骰仔遊戲一個出名嘅例子係快艇骰仔（Yahtzee），喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏.
非 6 面骰
好多檯上遊戲都會用到「唔係 6 面」嘅骰仔.
好似《D&D》等嘅檯上 RPG，規則上就會要玩家靠擲骰決定某啲行動嘅結果，當中啲骰仔有啲 6 面有啲（例如）20 面.
《魔法風雲會》（MtG）呢隻集換式咭遊戲嘅玩家，成日會用 20 面骰仔嚟記住玩家有幾多生命值淨低.
拎
[[Category:賭]]
正德 (西夏)
正德係西夏皇帝李乾順嘅第七個年號，相當於公元1127年到1134年，前後總共8年.
廣州長峰醫院
係中國廣東廣州嘅一間有醫療、科研、教學、治療喺埋一齊嘅私人醫院，亦係北京中聯長峰國際血管瘤研究院嘅臨床單位同埋華南唯一嘅血管瘤醫院，2009年6月20號成立，位置喺天河區廣州大道北741號（白雲山東南角嘅伍仙橋地區，伍仙橋街口）. 醫院喺醫血管瘤方面比較出名.
出面網頁
類:廣州醫院 類:天河區
天方夜談
天方夜談，又叫一千零一夜（كتاب ألف ليلة وليلة‎；）係一堆民間傳說同故仔.
故仔多數係未傳入回敎嘅波斯故仔兼有印度元素. 考據上亦有好多好古老嘅各地故仔喺入便.
莊靴蘇
莊靴蘇（，John Herschel，）係個英國嘅天文學家、數學家、化學家，佢曾經喺伊頓公學同埋劍橋大學聖約翰學院讀書.
Village People
Village People（Village People），係美國嘅一隊樂隊.
山系女行Yama Girl
《山系女行Yama Girl》（Girls Go Hiking）係香港電視廣播有限公司製作嘅旅遊節目，第一輯由李佳芯、蔡思貝、陳嘉寶、王敏奕、曹思詩、葉麗嘉、方珈悠做主持；第二輯由蔣家旻、歐陽巧瑩、陳婉衡、張秀文做主持. 呢個節目喺J2首播，第一輯由2014年6月6號到9月12號香港時間逢禮拜五21:00-21:30喺J2播出；第二輯由2014年11月28號到2015年1月2號香港時間逢禮拜五21:00-21:30喺J2播出. 節目首播喺myTV有兩個月網上重溫.
另外，J2逢禮拜一到四晚會播呢個節目嘅精華版，叫《Go! Yama Girl》.
星系
星系（）係一大堆星，畀萬有引力吸埋，維持一個體系. 唔單止星，重有氣體同塵，同埋理論上嘅暗物質.
奀嘅星系得一千萬粒星，超大嘅有一萬萬萬粒星. 啲星都係圍住質心而行. 有時星系有幾個細啲嘅系統，星團，星雲等等.
朋友 (周華健嘅歌)
《朋友》係首1997年發行嘅國語流行歌，劉志宏作曲，劉思銘填詞，洪敬堯編曲，周華健主唱.
星系
英文叫，由希臘文來，即係銀河，原本專指銀河系. 太陽都係銀河系一粒星，地球係太陽系之內，係銀河系一員.
傳統星系係用形來分. 好似橢圓星系，螺旋星系，重有啲不規則星系.
糴米
糴米（讀笛米， dek6 mai5 ）即係去買米. 廿世紀五六十年代嘅香港成日噉講. 當時飯一餐之中必備嘅，喺未有超級市場、網上購物嘅年代，每家人買米就係去米舖，米舖工人拎著一袋袋米糧送貨，隨處都見到 ，去米舖買米就係糴米 '''. '''
詞
用嚟做動詞多，喺廣東話裏面糴字有好忙、瀕撚嘅意思 ，例：「走糴」.
古籍出處
【糴】字 出處古雅. 《左傳 隱公六年》噉記載︰「公為之請糴於宋、衛、齊、鄭、禮也. 」而戰國末年寫成嘅《商君書 墾令》亦有記載道︰「使商無得糴，農無得糶. 」糴字歷史悠久.
地方
台灣有條百年歷史嘅「糶米古道」，係舊時農民行出來嘅山路，中途中立有一間廟，叫「糶米公廟」.
攷
[[Category:史]]
聯合道
聯合道（；Junction Road）係香港一馬路，喺九龍，駁通九龍仔同九龍城，中間經樂富. 條路由窩打老道近歌和老街交界、浸會醫院以南，一直去到九龍城太子道西322號為止，全長一千八百米. 聯合道窩打老道到竹園道一段，三綫雙程行車，中間有分隔，其餘就只係單線或者雙線雙程行車.
聯合道九龍東軍營段最多車，人車都會經過呢段聯合道. 好多人由香港浸會大學往來九龍塘站. 近延文禮士道以前有寮屋區，做過私人片場. 對面座落一坐侯王廟. 而民生書院對面有一墳場，而九龍城段可以話係九龍城市中心同住宅區嘅分界.
其中由竹園道去到東頭邨道一段，係黃大仙區同九龍城區邊界，而聯合道西面嘅樂富邨，就歸黃大仙區.
爆水渠
二零零六年十一月，聯合道近窩打老道爆水渠，要封晒東行線，車要改用禧福道入聯福道再返回聯合道. 呢單意外搞到九龍塘、九龍仔交通混亂，歌和老街、多實街、德雲道等馬路排晒車龍，到夜晚先至好轉.
交匯道路
按門牌號碼，順序列出：
途經嘅公共交通
<div class="NavFrame collapsed" style="clear: no; border: 1px solid #999; margin: 0 auto; padding: 0 10px; text-align: left;"> <div class="NavHead" style="background-color: #FFFFFF; margin: 0 auto; padding: 0 10px; text-align: center; font-weight: bold;">交通路線一覽
𨳍
𨳍（）係粵語粗口五字之一 ，正寫同原意皆未查明，眾説紛紜. 坊間普遍認為佢代表男人下陰嘅全部或者部分，不過佢多數嘅口語用法同性無關.
其他方言
喺部分南番順方言同埋絕大部份西部粵語，𨳍多為圓脣音，而唔同於「七」音；喺區分舌尖、舌面音嘅方言入便讀舌尖音，唔同於「出」音：
流行意思
黃霑本《不文集》寫道：「七是大而軟的，故稱大而無當，不靈不活者曰笨七. 」家陣好多人視呢句嘢為「𨳍」嘅標準釋義，經常引用佢.
個別理論
𡴶／𫵱：彭志銘指其意思為膥袋；個字收錄於馬奕猷戥Theodore F. Wempe嘅《The Student's Cantonese-English Dictionary》 、馮田獵嘅《粵語同音字典》同李卓敏嘅《李氏中文字典》.
勢：詹憲慈喺《廣州語本字》話可以指男陰嘅呢個字，經過音轉就得出而家用緊嘅版本.
蔡：黃氏嘅《粵語古趣談三編》推敲，「蔡」可以解「龜」，「龜」又可以表示「陰莖」，因而「蔡」都有「陽具」呢個解法，經音轉得出家陣嘅音.
七／柒：曾焯文認為，據《周易》，數目「七」（同「九」）都係陽物象徵，加上音轉，就形成而家興嗰個音咯. 至於「柒」，係「七」嘅大寫.
赤／出／cheat：「赤佬」喺吳語當中經常用嚟鬧人，而「赤」嘅呢種用法唔知點樣傳咗入去粵語道 ，發音轉變唔大……張濟和推斷「赤」係當中嘅本字 ，李碧華相信其正寫乃「出」 ，朱大可認為佢係（英文）「cheat」嘅擬音字.
編曲
編曲係指為已經寫好嘅主旋律配上樂器伴奏，呢個工序對歌曲表現力嘅影響非常大，因為樂器嘅演奏可以補充、豐富歌手所唱嘅旋律.
𨳍
背景介紹
每當想排解有音冇字嘅煩惱，唔理文人定係市井，無論嚴謹查證、穿鑿附會定係求其創作，都會有所依據.
逐個分析
𨳍：此乃近代新造嘅形聲字. 呢個字以「門」表形（坊間假設其本字解男子陰. ），以「七」表聲（呢個字簡單兼近音. ）……其創作原理同其餘四個所謂廣東話粗口字之流行寫法嘅一致.
杘：此乃個別人士憑空杜撰出來穿鑿附會嘅「僞正字」. 形——其餘四個所謂廣東話粗口字之大致公認正寫均同佢一樣有「尸」呢個部件. 但查證後證明佢唔係「尸」部首，只係「木」部、「尸」聲嘅形聲字. 音——孔仲南著嘅《廣東俗語考》寫「杘—音七. 」，聲稱發音似乎接近. 但有考證指出審音有誤. 義——坊間及學界多數假設其本字解男子陰，然而佢哋喺古籍之中耖唔到佐證，唯有作出五花八門嘅揣測……字書寫「杘」解「絡絲車的搖把. 」而「墨杘」解「猶豫不前或狡猾無賴. 」 ，冇性嘅意思兼唔算粗俗；彭家發話「杘」解男子陰，不過唔提及何以見得.
腓特烈·斯特魯維
Friedrich Georg Wilhelm von Struve（）係俄羅斯天文學家.
𨳍
形容詞例
注：𨳍到冇人有，可以用𨳍到冇朋友 代替（難睇笨拙到識唔到朋友或者由有朋友變成冇朋友）
文法
「𨳍」同「㞗」用法相同，但係根據已故才子黃霑著作《不文集》描述，「𨳍」同「㞗」嘅分別係──「㞗」勃起係硬嘅，而「𨳍」勃起但就係軟嘅. 所謂「戇㞗」同埋「笨𨳍」，平時兩個詞語同樣都係形容人愚鈍癡呆嘅，但係實際層次上亦有唔同：前者係指條嘢好易衝動咁胡亂勃起，後者就係連勃起都冇力嘅樣；所謂唔應該硬而硬嘅係「戇㞗」，應該硬但係唔硬嘅就係「笨𨳍」. 總括嚟講，「𨳍」係形容呆笨愚鈍嘅粗口專用字.
「𨳍」字係使用率最少嘅廣東粗口字. 佢雖然可以作為語氣助詞，一樣係夾雜喺句子裏面，但係好多時讀起上嚟都唔係幾順口. 「𨳍」字除咗用嚟做形容詞之外，應用嘅範圍其實唔係多，所以多數俾人用嚟創作一啲市井嘅句子或者俗語.
常見單獨字句應用
𨳍頭／𨳍碌　　指外表過時、難睇、笨吓笨吓嘅人，亦可單單指髮型.
𨳍頭皮　　同樣係對人用嘅詞語，多數指男性，但係侮辱力唔係太強，亦冇一定嘅意思；多數用嚟作為同比較熟朋友嘅玩笑式稱呼. 例如：「喂𨳍頭皮，今晚落老蘭蒲預埋你呀！」（喂衰嘢，今晚去蘭桂坊飲酒消遣預埋你嗰份呀！）
笨𨳍／𨳍咕碌　　形容超級笨拙嘅人；「笨𨳍」有時讀／寫歪成笨實避諱.
𨳍棘　　原本係指龜頭同陰莖之間交接嘅凹陷地方，但係呢個詞語就多數用嚟形容超等笨拙嘅人. 因為「𨳍棘」呢個位置多數俾包皮遮掩，於是亦可以引申形容嗰啲行為鬼崇古惑，出爾反爾嘅人.
𨳍下𨳍下　　同「㞗下㞗下」同埋「烚下烚下」同樣係指人呆鈍，但係爆得粗口嘅話，啲人多數會用「𨳍下𨳍下」.
切𨳍　　將㞗切咗去.
𨳍是我碌強　　市井創作俗句之一，男性用嚟自誇嘅句子，意思係㞗之中我係最強嘅.
𡳞到用時方恨𨳍　　市井創作俗句之一，意思係話到咗要用㞗嚟做愛嘅時候，先至悔恨自己平時冇乜鍛練，搞到而家抬唔起頭.
切𨳍煲湯派街坊　　市井創作俗句之一，用嚟鬧嗰啲冇咩用嘅人. 例句：你都係冇𡳞用㗎啦，不如切𨳍煲湯派街坊好過啦！（睇你做乜都唔掂咁冇鬼用，不如將㞗切出嚟煲湯，然後分畀啲左鄰右里好過啦. ）
𨳍𡳞懵懵食甜筒　　市井創作俗句之一，形容好似舔著雪糕咁呆呆鈍鈍嘅人.
吮𨳍　　同「含𡳞」一樣，指口交.
攷
[[Category:性]]
2月29號
2月29號只會喺閏年出現. 一般西元年份符合以下要求先至有 ： 註：y——年份；n——整數.
生日點計
由於2月29號係閏日，只會喺閏年出現，呢一日出世嘅人喺平年冇閏日嘅情況下，佢哋嘅生日會變做2月28號或者3月1號. 而某啲地區嘅法律都有提及佢哋法定嘅生日：
中華民國：2月29號生日嘅人，平年時會變做2月28號，《民法第一編總則》由民國18年（1929年）4月20號制定，當年5月23號公佈，10月10號實行，規定： 以日、星期、月或年定期間者，以期間末日之終止，為期間之終止. 期間不以星期、月或年之始日起算者， 以最後之星期、月或年與起算日相當日之前一日，為期間之末日. 但以月或年定期間，於最後之月，無相當日者，以其月之末日，為期間之末日.
香港：(1)一個人在他的某個歲數生日開始之時即年滿該歲數.
(2)一個人如在閏年二月二十九日出生，則在閏年以外的其他年份，須 以三月一日作為他的生日.
(3)本條只適用於在本條例生效日期之後的生日.
戈爾
艾伯特戈爾（Albert Arnold Gore Jr.，），簡稱戈爾（Al Gore），係美國民主黨嘅一位政治家，響1993年－2000年做過美國副總統，2000年競選過美國總統，但輸咗個馬鼻畀喬治布殊. 之後佢主力關注環境問題，2006年製作紀錄片《絕望真相》，更響2007年得到諾貝爾和平獎.
大慶 (夏仁宗)
大慶係西夏皇帝李仁孝嘅第一個年號，相當於公元1140年到1143年，前後總共4年.
狼尾草
狼尾草（；學名：Pennisetum alopecuroides）係禾本科狼尾草屬嘅草本多年生植物，喺香港、臺灣、東亞地區、澳洲成日見.
佢亦係種防沙植物.
樣
狼尾草好似狗尾草，佢嘅圓錐花序剛毛好易甩，每年秋冬時節開花.
用途
佢嘅全草可以做藥，有清肺止咳，涼血明目嘅功效. 亦可以做牛、羊、兔、鵝、魚等動物都鍾意食. 稈可以用嚟整紙或紡織用品.
連出去
類:藥用植物 類:飼料 類:紙源植物 類:紡織纖維植物 類:防護樹種
謝東閔 (臺灣)
謝東閔（），原名謝進喜，自號求生，台灣彰化縣人，曾任台灣省議會副議長、議長，台灣省政府主席，中華民國第六任副總統（1978年5月-1984年5月）、總統府資政.
公安條例
公安條例可以係：
謝東閔 (臺灣)
謝東閔卸任副總統之後，由李登輝繼任. 之後一直做總統府資政. 晚年畀人尊稱做謝求公. 2001年因病去世.
出面網頁
進喜
聖啟德
聖啟德（又繙聖亞尼策，Pope Anicetus，）係羅馬天主教第11任教宗，155年7月11號至166年4月20號在位. 佢係敘利亞人，喺家下敘利亞嘅出世.
出面網頁
類:教宗 類:敘利亞人
天河南站
天河南站（；Tianhenan Station / Tianhe South Station）係珠江新城旅客自動輸送系統嘅車站，規劃時期嗌過天河南一路站（；Tianhe Road S1. Station），喺天河區天河南一路嘅天環廣場西南邊；斜對面冇幾遠就係天河南步行街. 呢個站重係喺成個廣州地鐵入面，唯一一個係站廳同站台之間，唔整扶手電梯嘅地鐵站. 而喺呢度坐車嘅乘客係要靠四台𨋢先至可以出入口，重有呢個站嘅月臺好細兼好窄，出入口凈得去天河南一路附近.
站廳
呢個站嘅站廳喺天河區天河南一路嘅天宏廣場西南邊地底. 喺免費區入面有售票機同客服中心，而收費區喺站廳嘅南間，而站廳同月台之間冇扶手電梯響度，凈係得4部䢂同月台接埋一齊. 雖然話樓梯係可以同地下嘅月台接埋一齊，但凈係喺緊急情況（例如列車故障、隧道或月台發生火燭、乘客需要急救嗰陣）先至可以用. 佢重係成個廣州地鐵車站入面，唯一一個站廳冇扶手電梯同樓梯接埋一齊嘅車站. 加上呢個站嘅站廳同月台又細又窄，好明顯就唔符合中華人民共和國辦頒發嘅《地鐵設計規範》. 不過廣州地鐵公司就話：「因為唔係地鐵系統，所以唔使遵守呢項規範. 」
月台
呢個站有1個島式月台，喺天宏廣場西南邊嘅地底，但係睇落去好似個分離島式月台噉. 因為大部份嘅站台空間俾站廳劃咗入去設備用房嗰度.
商舖同自助服務
呢個站同大部份嘅車站一樣，冇商舖；但有1台民生銀行自動櫃員機響度，就喺收費區入面嘅警務室隔籬.
出入口
呢個站凈得A唯一嘅出入口，同體育西路站唔相通，要去體育西路站嘅乘客一定要出站再行入天河城入面嘅地鐵搭車.
建設史
喺2003年規劃緊嘅地鐵方案入面就出現咗嘅樣，嗰時嘅體育中心南站就係而家呢個位. 而工程喺2006年6月30號開始施工，而工程一直去到2009年底先至搞掂. 到咗2010年11月8號，通車之後就開咗呢個站.
出入口
呢個站開通無耐凈開咗A呢個出入口，初期位置喺天河南一路嘅天河城東南角附近. 直到2016年底，通去天環廣場嘅出入口正式開放，但地面嘅獨立出入口數量冇變到.
利用狀況
由於呢個站隔籬就係廣州地鐵1號綫同廣州地鐵3號綫嘅車站，所以平時呢個站得好少人坐車，每日大部分時間幾乎都冇幾個人嚟呢個站坐車嘅. 但係APM凈係行天河北同珠江新城中軸線嗰帶，啲人寧願揀體育西路站都唔揀呢個站去坐地鐵，除非係節假日都有啲人流吓，所以呢個站凈係得好少人去坐車.
不過喺出入口嗰度有掛咗嚿牌話呢度唔去體育西路站，費事俾乘客將呢個站嘅出入口同體育西路站搞亂.
渡邊卓
（）係日本足球員，司職後衞，效力過平塚比馬，大阪櫻花，札幌岡薩多，水戶蜀葵，及山形山神.
Pentatonix
Pentatonix（Pentatonix），係美國嘅一隊樂隊.
中立議員
中立議員(Crossbencher，又譯橫凳議員)係英國上議院、澳洲國會同加拿大國會嘅一個術語，指議會入面又唔代表執政黨、又唔代表反對黨嘅議員.
英文 Crossbencher 直譯「坐橫凳嘅人」，起源英國上議院開會時，執政黨嘅議員坐一邊，反對黨嘅議員坐對面. 而中立議員就坐喺長方形議事廳第三面嘅橫凳(Crossbench)，同執政黨、反對黨嘅凳成直角. 澳洲同加拿大嘅議會承襲西敏制，亦有將中立議員擺喺橫凳嘅傳統.
喺英國上議院，中立議員嘅出現係因爲上議院唔係民選代表；大部分係過往政府委任嘅終身貴族. 佢哋有啲代表主要政黨，但亦有唔少係社會各界領袖，冇政黨背景，喺議會投票嘅時候唔使跟黨鞭投票.
澳洲有兩個主要政治聯盟，通常一個喺執政黨另一個喺反對黨. 中立議員指啲唔屬於呢兩個聯盟嘅獨立議員，佢哋有時會支持執政黨，有時支持反對黨，亦有坐喺橫凳嘅傳統.
比亞迪
比亞迪（sehk: 1211、szse: 002594）係中國民營企業，總部響廣東深圳，主要業務係整電動車.
AB
AB或ab或Ab或aB可以係：
人慶
人慶係西夏皇帝李仁孝嘅第二個年號，相當於公元1144年到1148年，前後總共5年.
向日葵
向日葵（；學名：Helianthus annuus），第個名係太陽花（）或葵花（）；佢係菊科向日葵屬嘅一年生草本植物，原產地喺北美洲，而家喺全球嘅熱帶或亞熱帶、溫帶地區都可以搵到.
名
由於朵花識追住太陽嘅方向，所以「向日葵」嘅名就係噉嚟.
獻花
類
獻花可以分成，預先而有組織  ，例如某啲紀念日組織嘅獻花活動. 突發（spontaneous）而自發 ，好以戴安娜王妃撞車身亡同埋紐西蘭清真寺受槍擊之後.
向日葵
形態
植物可以生到1~3米半咁高. 莖比較直，圓形兼多棱，質地比較硬兼有白粗硬毛. 而葉係綠色嘅蛋形結構，先端比較尖，葉邊有粗鋸齒兼兩邊粗糙. 花序係盤型，可去到30cm咁闊，有好多苞片響度，排成好似啲瓦噉；一般喺每年夏天開花. 而結果方面，花序邊生中性嘅黃色，好似條脷噉嘅花係唔結果，但係花序中間係兩性嘅啡或暗紫色，好似條管噉嘅花係可以結果. 果嘅樣比較瘦，好似個方蛋形噉，果皮係灰或黑嘅木質品種.
習性
呢種植物係幾禁有太陽嘅地方度生，甚至喺爛地、鹼性地、旱地都種得. 而溫度適應性方面都幾犀利下，既可以喺熱辣辣嘅天氣度生，又可以喺凍冰冰嘅天氣度生. 適應溫度範圍係2~44℃.
用途
向日葵嘅花可以俾人睇，佢嘅果同籽有好多油，都幾香下. 既可以炒熟嚟食，又可以榨油. 市面上賣嘅葵瓜子就係喺呢種花出嘅. 另外，佢嘅花托、梗稈、果殼都可以用嚟做工業原料，佢嘅花瓣可以浸茶.
藥用價值
向日葵邊個部位都係藥. 佢嘅根、梗、葉、莖髓、花，核都可以做藥.
點解向日葵識追住太陽嘅方向？
向日葵之所以追住太陽嘅方向嚟行，係因為花盤下邊條梗有種好特殊嘅植物生長素，有背光同遇光兩個生長素嘅特徵. 而背光生長素多過遇光生長素，加上生長素可以刺激到細胞嚟生兼加快分裂同繁殖.
喺每日朝早，太陽從東邊出嚟嗰時，向日葵嘅花盤下邊嘅生長素去嗮西邊，重刺激背光嗰邊嘅細胞繁殖，而背光嗰邊生得重快過有光嗰邊，之後成個花盤向太陽度彎. 由於太陽從東向西移，而喺梗嗰度嘅植物生長素都跟住太陽轉，所以向日葵識追住太陽嘅方向.
文化
向日葵喺全球各地，尤其係文化界都好出名下.
泰國葵花節
喺泰國嘅華富里府，由於嗰度係泰國最大嘅向日葵種植地，喺每年11月1號~12月31號，嗰時當地開始搞葵花節.
俄羅斯國花
喺俄羅斯，因為從19世紀開始，向日葵嚟咗沙俄. 從嗰時開始，啲人一直到而家為止，好多人都鍾意向日葵，所以而家，俄羅斯嘅國花就係向日葵.
烏克蘭國花
喺烏克蘭，由於大範圍種咗向日葵，加上佢嘅花同籽已經成為烏克蘭嘅國家標記，所以而家，烏克蘭嘅國花係向日葵.
做個創世神嘅遊戲道具
喺手機遊戲做個創世神入面，有個同「向日葵」有關嘅道具，喺佢嗰邊嘅遊戲係成日嗌「Sunflower」.
向日葵數
喺1979年嘅歐洲數學界入面，曾經研究過向日葵數. 佢一般用喺計極坐標.
紙行路
紙行路（）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向. 南邊從惠福西路同埋詩書路嘅交界開始，一直向北去到中山六路同埋光孝路嘅交界嗰頭.
向日葵
壁畫
喺全球各地，有時喺壁畫度都見到有向日葵出場嘅.
紙行路
概要
全長499米，闊8米，雙向2車道. 成條路係單行綫，凈係可以從南邊向北邊行.
經過嘅道路
呢度啲路嘅順序係從南去到北嚟排嘅，其中加粗咗嘅字係主幹道：
史
其實呢條馬路喺古代嗰陣，係屬於廣州入面嘅其中一條巷仔，由於嗰陣時，呢條馬路喺整紙嗰行入面係出嗮名嘅，加上條路有好多間紙行響度，所以「紙行路」呢個名就係噉嚟. 不過到咗1932年，廣州市政府就整闊咗條紙行街同埋南邊嘅木牌坊，起咗條紙行路. 喺文化大革命嗰陣，紙行路同埋詩書路呢兩條路係嗌咗「紅書中路」呢個名 ，到咗1982年，呢條路就重新改返原嚟之前嘅名，啫係依家叫「紙行路」.
向日葵
出面網頁
類:草本植物
類:硬果 類:植物油庫 類:藥用植物 類:茶嘅原料 類:沙漠植物
卡西姆·蘇萊曼尼
卡西姆·蘇萊曼尼（）係一位伊朗軍官，係伊斯蘭革命衛隊聖城旅嘅指揮官. 佢係伊朗最負盛名嘅人物之一，因履行到對國家嘅模範職責而獲授伊朗最高軍事榮譽：蘇發鉿（Zolfaghar）勳章. 佢亦都係伊朗最受歡迎嘅人物之一，俾人睇作係「伊朗敵人嘅無私英雄」，係伊朗民眾心目中嘅「紅心指揮官」.
履歷
2000 年，蘇萊曼尼將軍得到伊斯蘭革命最高領袖任命爲聖城軍指揮官. 喺佢嘅指導下，聖城軍幫巴勒斯坦加強鬥爭嚟抵抗猶太復國主義嘅佔領.
隨住原教旨主義恐怖組織伊拉克同黎凡特伊斯蘭國（ISIS）出現並佔領咗伊拉克同敘利亞嘅大片領土，伊拉克政府正式要求各國包括美國緊急幫手；不過，伊朗最近伊拉克，所以係伊朗首先提供援助. 伊朗政府指名卡西姆·蘇萊曼尼將軍去帶兵擊退伊斯蘭國恐怖分子.
俾美國襲擊身亡
喺2020年1月3日，蘇萊曼尼喺美國總統當勞侵命令嘅空襲着暗殺. 根據聯合國憲章第五十一條，對任何人使用武力係非法嘅，除開兩種情況：一係有聯合國安理會授權，一係自衛. 不過美國嘅襲擊冇得到聯合國安理會授權，亦唔係自衛行為，呢次襲擊着認為係違反咗國際法.
伊拉克議員話呢次空襲係「公然侵犯伊拉克主權」，並通過咗一項法案，要求美軍撤離本國. 伊拉克總理仲表示，美國違反咗兩國之間嘅協議.
根據國際法，美國呢次襲擊應當作係謀殺，亦都係戰爭行為嘅一個例子；襲擊作為聖城軍首領嘅國家將軍已構成對伊朗主權嘅侵犯.
聯合國法外處決、即決處決或任意處決問題特別報告員艾格尼絲·卡拉馬德（Agnes Callamard）喺 2020 年 7 月 6 日嘅報告裡頭指出，「鑑於美國迄今提供嘅證據，針對蘇萊曼尼將軍嘅目標以及造成隨行人員嘅死亡，構成任意殺戮；根據國際人權法（IHRL），美國應對此負責. 」
The Monkees
The Monkees（The Monkees），係美國嘅一隊樂隊.
乾祐
乾祐可以係：
天盛
天盛係西夏皇帝李仁孝嘅第三個年號，相當於公元1149年到1169年，前後總共21年.
世俗體
世俗體（Demotic，源自δημοτικός dēmotikós）係由僧侶體演變而嚟嘅古埃及文字，由希臘史學家希羅多德命名，佢嘅前身係僧侶體同聖書體.
笛
笛係一種管樂器. 有啲笛係打橫吹（好似長笛），有啲呢就係打直吹（好似牧童笛）. 唔同地方有唔同嘅笛，佢嘅特點就係冇簧片.
南斯拉夫
南斯拉夫（Jugoslavija）係歐洲巴爾幹半島一個已經冇咗嘅國，首都喺貝爾格萊德.
史
1918年12月1號由塞爾維亞王國國王彼得一世宣布成立. 初時係叫塞爾維亞人、克羅地亞人、斯洛文尼亞人王國，1929年10月3號，國王亞歷山大一世將國名改做南斯拉夫王國.
到1945年，德國撤出南斯拉夫. 但係南斯拉夫响嗰年11月廢君主制，宣布成立共產黨政府，南斯拉夫再唔係王國. 1946年1月31號，南斯拉夫組成南斯拉夫人民聯邦共和國（Federativna Narodna Republika Jugoslavija, FNRJ），1963年又改名做南斯拉夫社會主義聯邦共和國（Socijalistička Federativna Republika Jugoslavija, SFRJ）.
1991年到1992年，南斯拉夫分裂，斯洛文尼亞、克羅地亞、波斯尼亞黑塞哥維那同埋馬其頓共和國先後獨立. 最後塞爾維亞同埋黑山兩個加盟國組成南斯拉夫聯盟共和國，2003年又改名做塞爾維亞黑山（簡稱「塞黑」）. 2006年黑山獨立，南斯拉夫正式玩完.
多樣性
南斯拉夫一向有「一個國家、兩種文字、三種語言、四種宗教、五個民族、六個共和國、七個鄰國、八個政治區」嘅形容，包括：
Caroline Herschel
Caroline Herschel（）係個德國嘅天文學家，亦係天文學家赫歇爾個妹.
倪震
倪震（英文名Joe Nieh，）係香港流行文化袋裝書嘅作者、電台節目主持人，《Yes!》創辦人.
屋企
倪震個老豆倪匡都係香港作家. 倪震結咗婚，老婆係藝人周慧敏.
欖球
欖球係一種用形狀似粒欖嘅波嘅運動，可以再分聯合式欖球（Rugby Union，再細分為十五人欖球同七人欖球）同埋聯盟式欖球（Rugby League，即係十三人欖球）兩種.
奧運會項目
1900年奧林匹克運動會，欖球頭一次出現喺奧運會項目，其後喺1908年奧林匹克運動會、1920年奧林匹克運動會、1924年夏季奧林匹克運動會亦有出現，當時嘅比賽形式係十五人欖球，兼且淨係得男子選手參加.
2016年夏季奧林匹克運動會，欖球重返奧運會項目大家庭，比賽形式由十五人欖球變做七人欖球，唔止男子選手參加，亦開放畀女子選手參加.
前進澳洲美之國
《前進澳洲美之國》（Advance Australia Fair）係澳洲嘅國歌，由作曲同填詞，喺1868年第一次演奏，1974年成為「國家歌曲」，但去到1984年先正式定為國歌.
中文譯名
首歌本來嘅名Advance Australia Fair係一句倒裝句，係指希望靚（Fair）嘅澳洲（Australia）向前行（Advance）咁解. 《前進澳洲美之國》係澳洲政府使用嘅官方譯名，亦係澳洲華人用嘅中文譯名.
國歌沿革
早喺19世紀末期，隨住澳洲嘅國家民族意識日漸高漲，就出現咗一啲愛「國」歌曲，當中包括呢首《前進澳洲美之國》. 呢首歌1878年11月30號喺雪梨第一次演奏，之後呢首歌就開始流行，1901年1月1號聯邦開國大典嗰時有成萬人嘅合唱團合唱呢首歌.
之後，雖然《天佑吾王》重係澳洲國歌，但係《前進澳洲美之國》喺好多場合都被視為澳洲嘅非官方象徵演奏，例如喺1952年之前，澳洲公營廣播機構澳洲廣播署就喺新聞之前播放呢首歌. 喺正式活動入面亦都經常用嚟做開始或者完嘅歌. 第二次世界大戰後期，電影院播放《天佑吾王》同美國國歌《星條旗》之後，就會播放呢首歌.
《天佑吾王》作為澳洲國歌用到1974年. 1973年，政府決定澳洲政府應該用返自己嘅國歌，於是通過澳洲藝術公會舉行比賽揀國歌. 比賽最後決定嘅三首歌都係傳統歌曲，《前進澳洲美之國》係其中一首. 1974年經過民意調查之後，魏德倫政府決定將《前進澳洲美之國》成為國家歌曲，響王室場合以外的場合演奏.
2020年12月31號，澳洲總理史葛·摩利臣宣佈2021年1月1號開始，國歌嘅歌詞第二句會由「我哋年輕同自由」（For we are youth and free）改成「我哋一體同自由」（For we are one and free）.
段
首歌本來有5段歌詞，但係官方版本無用英國情意結太過重，澳洲人接受唔到嘅第2段、第4段同第5段. 而原本首歌嘅第1段同第3段被揀做國歌嗰時，曾經稍為改過.
小島徹
（）係日本足球員，司職後衞，效力過浦和紅鑽，川崎前鋒，及山形山神.
劉錫明
劉錫明（Canti LAU Sek Ming，）係香港電視劇演員同歌手，喺香港出世. 佢喺香港浸會學院音樂系畢業，1988年，劉錫明加入第十五期無綫電視藝員訓練班（1988年），同學包括郭富城、林家棟、黃德斌、雷宇揚、陳家碧、黎芷珊同林燕明等，嗰時佢係無綫電視力捧嘅太陽之子之一. 因為爭女俾倪震封惡毒花名「毒瘤明」，喺YES雜誌日唱夜唱，人言可畏令到劉錫明頂唔順，避走去台灣發展.
屋企
劉錫明已婚，2001年9月16號喺台北同張齊玲結婚，嗰日啱啱打台灣十號風球，喺香港呢個風叫「百合」. 張齊玲係張學良家族後人. 劉錫明兩公婆而家有一個女.
出面網頁
類:香港電視男演員
淇澳紅樹林
敘述
淇澳紅樹林景區總面積有51.1km²，其中紅樹林霸咗7km². 入面有695種植物同347種野生動物、120幾個品種，數量去到成萬隻喺秋冬時節留喺呢度嘅候鳥.
攷
類:珠海公園 類:香洲區 類:淇澳島
冷戰
冷戰（）係美國同埋蘇聯以及佢哋嘅盟友之間由1940年代中至到去1990年代初一段衝突、緊張同埋競爭嘅時間.
Nu Metal
新金屬（Nu Metal）係重金屬音樂嘅一個分支. 起源於1990年代.
冷戰
喺呢段期間，呢兩個超級強國喺唔同嘅方面嚟鬥：軍事聯盟、形態主義、心理、軍事、科技（包括太空競賽）、重有核武等等. 冷戰包括咗一個共產嘅東方同埋民主嘅西方之間嘅針對措施大交換，每邊都想令自己強大，而又想同時削弱對方嘅勢力，但係又唔想打「熱」戰. 不過，冷戰鬥嘅第一樣嘢，就係鬥形態主義同埋理念.
冷戰最終以1990年代前蘇聯瓦解同埋東歐共產國家冧檔收尾.
Nu Metal
發展同埋特色
1990年代，有啲重金屬樂隊引入咗第啲元素同演繹，例如Funk或Hip Hop嘅節奏、DJ混音、MIDI、Rap等等，形成咗新金屬.
新金屬唔同傳統重金屬，少啲結他獨奏部份、樂手亦唔一定留長髮、主音唔一定死腔或嗌晒成首歌、以好聽啲嘅旋律貫穿成首歌等等.
小號
小號，係音域最高嘅銅管樂器，亦都係一種歷史好悠久嘅樂器，公元前14世紀已經出現.
乾祐 (西夏)
乾祐係西夏皇帝李仁孝嘅第四個年號，相當於公元1170年到1193年，前後總共24年.
Friedrich Bessel
Friedrich Bessel（）係個德國嘅天文學家、數學家同埋物理學家. Bessel 函數係以佢個名命名.
艇仔粥
艇仔粥係一種廣東粥. 最先來自廣州荔灣西關一帶，原本係一啲水上人家用小艇（廣州話俗稱「艇仔」）喺荔枝灣河面經營販賣，所以叫「荔灣艇仔粥」，據講係由魚生發展出來. 艇仔粥嘅主要配料有魚肉、瘦肉、油炸鬼、花生、蔥花，亦有加入浮皮、海蜇、牛肉、魷魚等. 艇仔粥以粥滑軟綿、芳香鮮味聞名. 而家喺廣州、香港、澳門以至海外各地嘅廣東粥品店，艇仔粥都係必備嘅食品. 艇仔粥喺行內術語叫「一彎」.
傳統嘅廣州人認為艇仔粥要喺艇上面食，並以河水煮成嘅粥水先有風味，而家用嘅自來水唔及以前. 而家傳統做法嘅艇仔粥已經買少見少，廣州黃埔區仍然有一老人喺佢漁艇上以傳統做法賣粥. 受到環境所限，廣州最後嘅艇仔粥已差唔多消失.
七十年代喺廣州人民南路，南方大廈對出珠江邊，仍然有艇仔粥食.
參考
[[Category:粥]]
神奈延年
神奈延年（日文：神奈 延年 ／ かんな のぶとし Kanna Nobutoshi，）係日本男配音員、旁白、演員、歌手，響東京都品川區出世，原名林延年（日文：はやし のぶとしHayashi Nobutoshi），依家隸屬青二Production.
代表作有《新世紀超時空要塞》嘅熱氣·巴薩拉、《火影忍者》嘅藥師兜同埋《Fate/stay night》嘅Lancer.
COLLAR
COLLAR係香港女子組合，創立時八位成員係嚟自2021年香港電視頻道ViuTV大型選秀節目《全民造星IV》嘅20強參賽者，喺比賽結束後大概兩個禮拜就宣佈成立組合，經理人係戴穎（Wing）. 隊長係由Gao擔任，其他成員係包括Candy、Day、Ivy、Marf、Sumling同Winka，而So Ching就喺2023年5月10號退團，自此就變咗做七人女子組合.
皮蛋瘦肉粥
係一種喺中國廣東成日見到嘅粥，以切成細塊嘅皮蛋同鹹瘦肉做配料. 皮蛋瘦肉粥喺香港好受歡迎，所有粥麪專門店同中式酒樓都幾乎一定有呢種粥供應. 不過，唔同餐廳嘅煮法都有啲唔同：有啲用攪碎咗嘅豬肉，亦有用切成絲嘅豬肉. 採用唔同嘅瘦肉，會為粥帶來唔同嘅口感，但味道就差唔多. 喺中國本土，有人會喺食之前加上香油（麻油）同蔥|葱花，喺香港就會加葱花或者薄脆.
COLLAR
2021年底至2022年中：成團
2018年起，ViuTV推出《全民造星》系列，並分別喺第一季同第二季誕生男子組合，亦有唔少參賽者「單飛」. 唯獨節目搞咗三季都未誕生一隊女子偶像組合，所以ViuTV喺2021年推出《全民造星IV》，希望借此培育香港女子組合. 最後喺2021年12月25號《全民造星IV》決賽入面，邱彥筒、沈貞巧同許軼分別奪得冠、亞、季軍 ，三人就直接晉身女團，ViuTV另外再喺96強中挑選多五名成員. COLLAR成員人數係八名係因為ViuTV《全民造星IV》監製花姐有一次發夢到自己旗下有一隊八人女團，所以花姐向ViuTV董事總經理魯庭暉提議《全民造星IV》以全女班參賽者嘅形式去舉行.
皮蛋瘦肉粥
另外，亦有喺皮蛋瘦肉粥演變而成嘅皮蛋肉片粥，用咗新鮮嘅肉片，而唔係醃過嘅鹹瘦肉做配料.
COLLAR
2021年底至2022年中：成團
據紀錄COLLAR出道過程嘅節目《我哋係COLLAR》透露，三甲之外嘅其餘五位成員入面，頭四位嘅入圍順序係王家晴（Candy）、陳泳伽（Winka）、蘇芷晴（So Ching）同李芯駖（Sumling）. 因為楊安妮（Win Win）拒絕咗戴穎嘅邀請 ，令女團成員一度只係得七個人，經過長時間討論，最終決定邀請雖然表現未算標青但有好高人氣嘅蘇雅琳（Ivy）做第八位成員.
皮蛋瘦肉粥
材料
（建議）
COLLAR
2021年底至2022年中：成團
喺2022年1月12號夜晚六點半，ViuTV喺香港尖沙咀海港城舉辦用「Hold Your Breath」主題嘅記者會 ，記者會上同時公佈另外五名成員李芯駖（Sumling）、蘇芷晴（So Ching）、陳泳伽（Winka）、蘇雅琳（Ivy）同王家晴（Candy），之後八人一齊上台演唱出道曲《Call My Name!》. 由於疫情關係，記者會改喺社交平台Facebook網上直播，直播最高一度有多過7.6萬人去睇，歌手黎明都有去睇直播. 另外，COLLAR開設嘅官方社交平台Instagram公開24小時之內嘅追隨者人數係高達20萬人. 記者會同時透露COLLAR即將會舉辦演唱會，預計3月底舉行，但係要睇疫情情況先能夠落實日期.
皮蛋瘦肉粥
煮法
唔同嘅場合有唔同嘅煮法. 喺大牌檔或者粥麪專門店，通常店主都會喺店度煮好一大鍋粥，叫做粥底. 煮嗰時只要將主料準備好放入碗度，再倒上滾熱辣嘅熱粥就上得枱. 但喺屋企煮嘅話，就建議用成塊豬肉，加鹽腌幾個鐘. 米同水煮滾，豬肉連鹽加. 煲三個鐘頭以上，等到豬肉變得鬆化，一壓就散. 加入皮蛋滾一滾就得.
COLLAR
2021年底至2022年中：成團
喺1月13號夜晚八點《Call My Name!》音樂影片係正式喺影片分享平台YouTube推出. 呢個音樂影片喺開播24個鐘內已經突破64萬觀看次數，並且登上香港YouTube熱門影片嘅第一位 ，喺1月16號凌晨觀看次數就破咗100萬. 同埋1月30號凌晨再突破200萬. 喺1月24號，日本能量飲品寶礦力水特宣佈成軍12日嘅COLLAR會擔任品牌嘅香港40周年代言人，亦成為品牌第一個本地歌手組合代言人，同埋會獻唱廣告主題曲，成為咗品牌第一個本地廣告歌. COLLAR喺1月28號夜晚八點推出《Call My Name!》嘅Dance Version. 喺2月14號情人節，推出《Call My Name!》嘅214 Version. 3月18號，中午12點先喺香港商業電台節目叱咤樂壇首播，並且晏晝1點喺各大音樂平台推出第二首單曲《Never-never Land》. 喺3月23號夜晚八時，《Never-never Land》MV正式喺影片分享平台YouTube推出 ，喺4月3號中午12點35分破100萬觀看次數.
皮蛋瘦肉粥
秘訣
煮粥時加入少少腐竹碎或煮溶嘅腐皮水，可以令粥變得更綿滑.
COLLAR
團名
根據MakerVille行政總裁魯庭暉解釋，女團名「COLLAR」有兩個意思：第一指領|衫領，第二指鎖骨，代表女團風格多變，亦係連結腦部同心嘅部份，希望COLLAR 嘅作品，畀觀眾能用腦思考，用心感受，每次表演都能夠「Hold Your Breath」. .
單曲
'''註：個人名義嘅單曲歌，請睇吓成員嘅個人頁. '''
派台歌曲成績
'''註：個人名義嘅派台歌曲，請睇吓成員嘅個人頁. 註：個人名義嘅各台冠軍歌總數，請睇吓成員嘅個人頁. '''
品牌代言
'''註：個人名義嘅品牌代言，請睇吓成員嘅個人頁. '''
出面網頁
官方帳戶
八號烈風或暴風信號
八號烈風或暴風信號（Gale Or Storm Signal No. 8），亦有人叫八號波或者八號風球，係香港嘅熱帶氣旋警告信號. 佢有四個方向，分別係東北、東南、西南同埋西北. 上一級嘅信號係九號烈風或暴風風力增強信號，落一級係三號強風信號.
意思
八號烈風或暴風信號，意思係香港近海平面而家或者預計會普遍受烈風或暴風由信號所示方向吹襲，持續風速達每小時63至117公里，陣風更可能超過每小時180公里，而且風勢可能持續.
歷史
由1884年開始，香港天文台已經懸掛鼓形、倒三角形、圓形及三角形信號警告居民烈風將會吹襲香港，呢個就係而家八號烈風或暴風信號嘅前身. 1917年，開始改用2號至5號信號，2號至5號分別代表烈風將會由北、南、東或西四個方向吹襲香港. 1931年，改為以5號至8號分別代表來自西北、西南、東北或東南四個方向吹襲香港嘅烈風. 為咗唔好令到公眾混淆，由1973年1月1號開始，5號至8號風球分別由8號西北、8號西南、8號東北及8號東南四個信號代替，直到而家.
喺2007年開始，發八號由以前只係參考維多利亞港嘅風速，變成參考香港其中八個測風站，包括啟德、青衣、長洲、沙田、濕地公園、打鼓嶺、赤鱲角同西貢. 只要多過一半測風站錄得或預料錄得嘅風速有烈風程度，而且風勢可能持續，就會發出相應嘅熱帶氣旋警告信號.
最早八號
颱風利奧，喺1999年5月2號13:30發出，嚮1999年5月2號17:30改發三號強風信號.
最長八號
颱風瑪麗，喺1960年6月6號21:40懸掛八號東北烈風或暴風信號，1960年6月8號09:15懸掛八號東南烈風或暴風信號，1960年6月9號01:07懸掛九號烈風或暴風增強信號，03:30改掛十號颶風信號，12:40改掛八號西南烈風或暴風信號，最後16:30取消. 總共發咗五十一個鐘頭二十七分鐘八號.
高山榕
高山榕（；學名：Ficus altissima）；又叫馬榕（）、鷄榕（）或大青樹（）；佢係桑科榕屬嘅常綠大喬木，原產地喺中國嘅南邊地區，呢樖嘢喺中國嘅廣東、廣西、雲南、江西南邊、海南島、印度、馬來半島等東南亞地區入面先至搵到佢. 呢種樹係鄉土樹種.
形態
呢樖嘢嘅樣既硬淨又型仔，而且又大樖，高度有15m到. 樹冠就好似把遮噉，樹皮係灰色兼平滑. 有好多條氣根直插到泥土入面，重唔停噉生到鬼咁粗，都幾有熱帶地區嘅特色. 呢種植物一般喺每年3——4月開花，5——7月結果.
適應環境
呢種樹鍾意喺高溫嘅潮濕氣候嗰度生，佢既可以抵抗到橫風橫雨同大氣污染嘅同時，而且佢嘅地形適應能力都好犀利吓. 喺樹葉方面，佢唔單止厚，而且有革質. 佢啱嚟做行道樹、園景樹同埋庭蔭樹，甚至可以移去第度種都得.
出面網頁
類:榕屬 類:喬木 類:鄉土樹種 類:行道樹 類:四季常綠植物
蘇聯大元帥
蘇聯大元帥（俄文：Генерали́ссимус Сове́тского Сою́за），係蘇聯繼承俄羅斯帝國陸軍嘅傳統，響1945年創立嘅一個軍銜，喺蘇聯軍銜系統入面係最高級，亦都係蘇聯元帥級軍銜入面最高一等.
概況
蘇聯大元帥只授係予最高領導人、紅軍最高統帥史太林一個人，表彰佢響第二次世界大戰期間統帥蘇聯紅軍贏咗，但係實際上斯大林係正式接受呢個軍銜.
不過，雖然史太林無正式接受大元帥嘅軍銜，蘇聯國內外仍然係叫佢做「史太林大元帥」.
影響
蘇聯授予斯大林大元帥軍銜嘅做法對它嘅鄰國中華人民共和國同朝鮮民主主義人民共和國有好大影響. 中華人民共和國大元帥同朝鮮民主主義人民共和國大元帥嘅軍銜徽章樣式都係仿效咗蘇聯大元帥軍銜徽章，而朝鮮人民軍最高司令官金日成亦都被授予朝鮮民主主義人民共和國大元帥嘅軍銜. 中華人民共和國響朝鮮戰爭過後嘅1955年實行軍銜制，本來準備仿效蘇聯授予斯大林大元帥軍銜嘅做法，將中華人民共和國大元帥軍銜授予最高統帥毛澤東，但係毛澤東拒絕.
William Lassell
William Lassell（）係個英國嘅天文學家，佢以改良反射望遠鏡同埋發現四粒天然衛星出名.
黃埔軍校駐省辦事處
係中國廣東廣州嘅民國建築，1924年2月起好，位置喺越秀區沿江中路239號. 而家屬廣州市文物.
史
間嘢喺1924年2月成立黃埔軍校時，喺沿江中路近江灣一帶整咗籌備委員會，重喺4個月後成立黃埔軍校. 黃埔軍校喺長洲成立後，原址改成黃埔軍校駐廣東省辦事處. 8個月後雖然喺原址開搞中國青年軍人聯合會，但第二年連同孫文主義學會一齊解散，隨後成立咗黃埔同學會. 黃埔同學會北上到江蘇南京後，海軍同學會又入嚟呢間嘢辦公. 1987年7月俾廣州市人民政府公佈佢做市級文物.
2010年俾《廣州日報》記者發現改成酒吧用途，連門口牆上嘅「文物保護單位」嚿牌換成招聘廣告. 嗰日酒吧喺每日21:00～02:00營業，令建築變成燈紅酒綠同花天酒地嘅場所. 後嚟單嘢俾文物專家關注，話呢單係破壞文物最犀利嘅事件. 文物部門收到投訴後嚴查呢單嘢. 同年3月2號，廣州市文化局開咗情況通報會，重公佈咗點處理單黃埔軍校同學會舊址改成酒吧嘅事. 後嚟廣州市文化局出命令要酒吧方將已破壞部分恢復原樣，重同工商部門合作，要求酒吧閂門大吉兼處理呢單違法行爲，及同軍校同學會舊址嘅業主單位——中國電信廣州分公司開始協商做合理保護同改做其他用途. 而同學會嘅破壞情況同埋業主損失、責任等都畀嗮廣州市文化市場綜合行政執法總隊嚟睇實.
風格
建築屬混凝土結構，座北向南，有3層樓高，佔地面積大概6市畝.
算術平均值
算術平均值（arithmetic mean）係統計學上最常用嗰種平均值計法，指將啲數值冚唪唥加埋，再除個樣本大細.
松田英樹
（）係日本足球員，司職中場，效力過山形山神，靜岡FC，TDK，Okinawa Kariyushi FC，及FC琉球.
掩蔽效應
掩蔽效應（auditory masking）係指聽覺系統對一種聲音嘅感知俾第種聲影響嘅現象. 聽覺掩蔽效應喺頻域上嘅一般喊做「同時掩蔽」或者「頻域掩蔽」，喺時域上嘅喊做「時域掩蔽」或「非同時掩蔽」.
同時掩蔽
例：喺1kHz頻率上發出嘅聲，聲強較大嘅，可能會㔶過喺1.1kHz頻率上聲強較細嘅聲. 同樣，喺440Hz同埋450Hz上嘅兩種聲分別先後發出，聽者就分得清楚，不過佢哋同時發出嗰陣會變到好難識別.
時域掩蔽
時域掩蔽發生喺時間上相鄰嘅聲音之間. 若果噪音超前過就快聽到嘅聲，嗌超前掩蔽；噪音出現喺聽到嘅聲之後，嗌滯後掩蔽. 一般嚟講，超前掩蔽好短，只有5~20ms，而滯後掩蔽可以持續50~200ms.
攷
類:聽覺 類:聲學
山楂
山楂（；學名：Crataegus）係薔薇科蘋果亞科嘅一個屬植物，有200幾個品種.
樣
呢個屬一般規律係常綠喬木，高度一般去到幾十米到；樹枝多而硬兼有刺. 佢嘅葉係好似圓角三角形嘅蛋或大嘅蛋噉. 羽狀5～9裂，喺葉脈度有短嘅軟毛響度. 而花一般係白色或紅色，味比較濃，大多數開白花，一般喺5～6月開花. 佢嘅果大多數係紅色，味道比較酸甜兼開胃.
用途
山楂嘅果唔單止可以用嚟食，甚至用嚟整餸同糖，藥都得.
藥用價值
山楂嘅果可以醫貧血、心血管同血液循環疾病、高血脂同免疫力缺陷呢啲病.
出面網頁
類:薔薇科
類:喬木
加斯帕里斯
加斯帕里斯（Annibale de Gasparis，）係個意大利嘅天文學家.
山楂餅
山楂餅同嘉應子、陳皮梅係三大送苦茶嘅口立濕.
金榮昡
金榮昡（김영현，）係南韓女電視編劇，1996年出道，代表作有《大長今》.
大埔墟站
22.44463°N, 114.17059°W
大埔墟站（；Tai Po Market Station）係港鐵一個喺香港大埔運頭塘嘅鐵路車站.
大埔墟站係一個地面車站，月台呈東西向，而大堂響佢南側中央位並排，以兩條地下通道連接. 月台填土搭高，約莫比地面高一層樓.
除咗大堂有閘機，喺西面嘅地下通道亦有出入閘機. 月台係兩個島式月台. 而2號同3號月台指向同一條路軌. 而喺大堂嘅上層就有間快餐店.
地理
大埔墟站現址響大埔新市鎮嘅東南角，運頭角山下南側，呈東西向，西端響大埔河西岸. 佢南面係運頭塘，西面有伴涌，東面過河谷地係黃宜坳.
歷史
大埔墟站最初係叫大埔墟旗站，只係九廣鐵路英段一個旗站，唔上落客，後尾轉成大埔墟站，成為正式火車站. 原本大埔墟站響大埔太和市隔籬，係當時一個墟市，所以英文叫Tai Po Market，所以譯返轉頭叫「大埔墟」. 之不過，查實當時大埔墟，即家下叫嘅大埔舊墟，喺林村河北面近海皮，離火車站都幾遠. 太和市因為交通方便，最後取代大埔墟嘅地位，變成如假包換嘅大埔墟.
九廣鐵路英段電氣化嗰陣，將大埔墟站搬去運頭塘新址，取代偏僻南面嘅大埔滘站. 而舊大埔墟站，就改咗做香港鐵路博物館. 另外林村河北面大埔頭新起嘅太和邨嗰度，另外起咗個太和站. 搞到新大埔墟站，一啲都唔近大埔墟，反而同太和市比較近，太和站又反而近大埔舊墟.
車站出口
大埔墟站有A、B出口編號，連接地面及建築物，同時又設有行人隧道通往新達廣場、雅運路、運頭角遊樂場.
車站周邊
大埔墟站附近都係住宅區，好似有新達廣場、富雅花園、運頭塘邨、聖公會莫壽增會督中學、舊理民府.
大埔墟站同大埔墟有一段距離，要行15分鐘到. 大埔墟個市集、香港鐵路博物館. 而大埔綜合大樓響兩者中間.
肚皮舞
肚皮舞（Belly dance）係種舞，起源自古代嘅埃及，多數都係女人跳，要露出個肚皮跳.
[[Category:舞]]
音樂風雲榜
音樂風雲榜係光線傳媒旗下嘅一個音樂電視節目. 每年舉辦1次嘅音樂風雲榜頒獎盛典係中國最有影響力嘅音樂獎項之一. 《音樂風雲榜》係中國內地嘅全華語音樂節目. 嗰個節目由北京光線電視制作，自2001年4月21號喺深圳舉行首屆《音樂風雲榜》年度頒獎典禮，全國100幾間電視台同步播出.
讚助冠名
每年嘅音樂風雲榜都有商業商業讚助冠名，頭2屆係由喜之郎CiCi讚助. 第4屆—第6屆改名做百事音樂風雲榜. 第7屆開始改名做蒙牛酸酸乳音樂風雲榜.
評選
除咗部分最受歡迎獎項是由歌迷投票選出，音樂風雲榜嘅主要獎項係由專業評審團 投票商議選出，確保獎項結果嘅專業性同公正性.
大數定律
喺統計學入面，（Law of large numbers）係指重複做同一個實驗，樣本數量越多，咁啲結果嘅算術平均值就有越大嘅機會接近個期望值.
基礎
想像家陣掟一個冇做手腳（出公出字概率一樣）嘅銀仔，掟嘅次數係 n. 一般直覺認為，如果 n 嘅數值極大（n\to\infty），噉嗰 n 次掟銀仔嘅結果應該會有一半係公一半係字；而且 n 嘅數值愈大，「出公嘅次數」同「出字嘅次數」之間嘅比例應該會愈嚟愈接近 1.
又想像家陣擲一粒（冇做手腳嘅）六面骰仔擲 n 咁多次，噉嗰 n 次擲骰仔嘅結果嘅平均值（樣本平均值；sample average / observed average）正路會隨住 n 變得愈嚟愈大，而接近 3.5（理論上嘅平均值）－
喺比較嚴格嘅定義上，大數定律講嘅嘢如下：依家有一連串獨立同分佈（iid）嘅隨機變數 X_k（意思即係指呢啲變數之間獨立，而且概率分佈一樣）；只要 |X_k|（X_k 嘅期望值）唔係無限大，噉 X_k 實際觀察到嘅樣本平均值（） 會隨住 n 變大而接近 |X_k|. 大數定律嘅諗頭源於直覺，但喺實際嘅觀察上經已受到證實，
分類
進階嘅分析仲會分弱大數定律（weak－「趨近樣本平均值有咁上下概率會發生」）同強大數定律（strong－「趨近樣本平均值係一定會發生咁滯」）.
憤怒鳥Go!
《憤怒鳥Go!》（Angry Birds Go!）係Rovio公司推出嘅一款賽車遊戲，2013年12月11號發佈，屬於《憤怒鳥》系列，亦都係Rovio第一個免費嘅「憤怒鳥」遊戲. 家下喺手機屬下嘅iOS、安卓、Windows Phone、BlackBerry 10同Apple TV盒平台先至有得玩.
阿格蘭德
阿格蘭德（Friedrich Wilhelm August Argelander，）係個德國嘅天文學家.
黃智雯
黃智雯（Mandy Wong Chi Man，）係香港女演員，曾經入圍2007年度香港小姐競選最後五強，而家係無綫電視（TVB）嘅經理人合約女藝員兼無綫當家花旦之一. 佢喺2018年憑《三個女人一個「因」》成為「星馬雙料視后」 同「雙料民選視后」.
早年生活
黃智雯喺九龍新蒲崗大，讀過同，佢2002年喺香港演藝學院攞到舞蹈文憑，主修音樂劇舞 ；並喺2007年攞到戲劇文憑. 畢業之後，黃智雯曾經喺國泰航空做過三年空姐. 佢喺2007年參加香港小姐競選，入圍最後五強.
2008年至2011年：新人出道，啱啱入無綫
2008年，黃智雯被安排入讀第22期無綫電視藝員訓練班，之後開始展開佢嘅演藝生涯. 佢初期喺多部劇集入面飾演記者、鄰居、秘書等跑龍套角色. 2009年，黃智雯喺潘嘉德監製嘅劇集《巴不得爸爸...》入面飾演女主角胡杏兒嘅妹妹「蘇鳳蓮」而開始為人熟悉，黃智雯喺劇入面嘅「眼鏡妹」造型更加被網民封做女神. 自此之後，黃智雯成為監製潘嘉德嘅御用演員.
2010年，黃智雯喺時裝劇《搜下留情》飾演女主角陳慧珊細膽怕事嘅妹妹「鄭笑雯（鵪鶉妹）」. 劇入面黃智雯再用「眼鏡妹」嘅造型亮相，好受觀眾歡迎，更加被媒體封咗做「宅男女神」. 同年，黃智雯同無綫簽約，正式成為無綫經理人合約女藝員. 2011年，黃智雯喺《居家兵團》、《怒火街頭》、《潛行狙擊》同《不速之約》入面都擔任重要角色，戲份幾重，仲第一次入圍《萬千星輝頒獎典禮2011》「飛躍進步女藝員」，更加被外界視為大熱人選之一.
2012年至2017年：攞到女飛躍同人氣急升
2012年，黃智雯喺時裝家庭劇《缺宅男女》飾演巴辣人妻「婁笑蘭（關二嫂）」，佢鵲巢鳩佔嘅形象備受矚目，演技亦都被網民讚進步咗好多. 佢之後喺時裝醫療劇《On Call 36小時》飾演見習醫生「洪美雪」，同喺時裝警匪劇《飛虎》飾演倔強飛虎「蘇文強」. 另外，佢喺劇集《巴不得媽媽...》同兩位經驗豐富嘅前輩演員黃淑儀同汪明荃合作. 黃智雯喺2012年憑《缺宅男女》喺《萬千星輝頒獎典禮2012》第一次入圍「最佳女配角」最後兩強，仲攞到「飛躍進步女藝員」獎.
2013年，時裝警匪劇《女警愛作戰》喺香港地區首播，黃智雯喺劇入面飾演一個外冷內熱嘅衝鋒隊督察「司徒驕（Madam Kiu）」. 之後，佢喺穿越劇《情逆三世緣》飾演女主角關詠荷嘅妹妹「田秋雁」 ，呢次係佢第一次次演繹反派角色 ，呢套劇嘅監製莊偉建亦都喺媒體面前公開讚佢演得好出色. 同年，黃智雯喺時裝醫療劇《On Call 36小時II》再次飾演神經外科醫生「洪美雪」，喺《TVB 馬來西亞星光薈萃頒獎典禮2013》攞到「最喜愛TVB電視角色」獎，並憑呢套劇喺《萬千星輝頒獎典禮2013》再入圍「最佳女配角」，更加被外界視為大熱之一.
2014年，黃智雯喺台慶劇《飛虎II》入面再次飾演女飛虎「蘇文強」，並憑呢套劇第一次入圍《萬千星輝頒獎典禮2014》「最受歡迎電視女角色」.
鑼機
鑼機（粵讀：lo4⁴⁽¹⁾ gei¹，英文：Milling machine）係一種主要用於金屬切削嘅機床，於1818年由包括埃里•惠特尼喺內嘅數位美國機械工程師共同發明. 以鑼刀作為刀具加工工件表面呢種方法叫做鑼
黃智雯
2012年至2017年：攞到女飛躍同人氣急升
2015年，黃智雯喺時裝劇《師奶MADAM》飾演「熊丹丹（Angel）」. 同年，佢喺時裝懸疑劇《拆局專家》第一次擔正做第一女主角，飾演冷酷嘅「雷蕾」，喺《TVB 馬來西亞星光薈萃頒獎典禮2015》攞到「最喜愛TVB電視角色」獎，係佢第二次攞到呢個獎，同時憑呢套劇第一次入圍《萬千星輝頒獎典禮2015》「最佳女主角」. 佢之後喺台慶劇《張保仔》飾演青樓名妓「朱淑君」，呢套劇亦都係佢拍嘅第一套古裝劇.
鑼機
廣東話人專用詞 鑼或囉此字源自香港式工程人員英語中文譯音Rotary cutting tools
鑼機用來切削平面，或者用特殊形狀嘅鑼刀鑼出成型表面、螺旋槽或齒輪嘅齒形等. 鑼時，工件裝喺工作台上或分度頭等附件上，鑼刀作旋轉嘅切削運動，輔以工作台作進畀運動.
黃智雯
2012年至2017年：攞到女飛躍同人氣急升
2016年，黃智雯喺時裝溫情劇《超能老豆》再擔正做第一女主角，飾演品性純良嘅「諸麗花（花老師）」. 佢之後喺時裝法律劇《律政強人》飾演亦正亦邪嘅律師「方寧（Martha）」，同前輩方中信同廖啟智合作. 佢憑呢套劇第一次入圍《TVB 馬來西亞星光薈萃頒獎典禮2016》「最喜愛TVB女主角」最後五強同攞到「最喜愛TVB電視角色」獎，係佢第三次攞到呢個獎，佢仲喺《星和無綫電視大獎2016》攞到「我最愛TVB女角色」獎. 同年12月，佢喺民初劇《流氓皇帝》飾演「吳多茹」，當中嘅百樂門舞女造型吸引咗唔少網民關注.
2017年，黃智雯喺時裝劇《雜警奇兵》同《降魔的》都擔正做第一女主角. 佢憑住《雜警奇兵》「龍麗莎（Laser 姐）」呢個角色喺《星和無綫電視大獎2017》攞到「我最愛TVB電視女角色」獎，係佢第二次拎到呢個獎. 同年，佢喺台慶劇《降魔的》一人分飾兩角，分別飾演溫柔熱血嘅急症室醫生「莊芷若」同埋由千年黑色鼠尾草化身嘅「魔（Salvia）」，演技再得到觀眾讚賞 ；佢憑呢套劇入圍《萬千星輝頒獎典禮2017》「最受歡迎電視女角色」最後五強，同埋喺《觀眾在民間電視大獎2017》「民選最佳女主角」得票第二名.
2018年到而家：攞到星馬雙料視后，穩坐一線
2018年，黃智雯擔正做第一女主角嘅時裝心理喜劇《三個女人一個「因」》繼《雜警奇兵》之後再被放喺星期日黃金時段播放，黃智雯因為咁而被網民封做「星期日女王」. 佢喺劇入面飾演有三重人格嘅大律師「方以因（Evie）」，同時分飾次人格「菠蘿椰奶（Pina Colada）」同第三人格「愁擘擘」. 劇入面三個截然不同嘅人格都被佢賦予傳神嘅演繹，由正經內斂嘅主人格，狂野豪邁嘅次人格，悲觀細膽嘅第三人格，以至人格模仿另一個人格嘅演繹都恰到好處，演技備受觀眾肯定. 黃智雯喺呢套劇開拍半年之前就開始做資料搜集，同埋睇好多同多重人格有關的嘅影視作品同書，為角色做準備. 套劇集播出之後，唔少網民都支持佢攞視后. 呢套劇喺豆瓣更加攞到8.5分嘅高分. 由於呢套劇播出後大受歡迎，TVB喺觀眾熱烈要求下，破例喺MyTV SUPER上載20集足本版劇集. 同年8月，黃智雯獲邀喺第十七屆美國華裔小姐競選總決賽擔任特別嘉賓，主辦單位喺美國紐約時代廣場俗稱「世界第一屏」嘅納斯特克展示屏刊登廣告，令到佢成為史上第一位登上呢個廣告屏嘅TVB藝人. 黃智雯喺「萬千星輝賀台慶」以大熱姿態攞到「馬來西亞最喜愛TVB女主角」同「新加坡最喜愛TVB女主角」兩個獎. 佢喺得獎感言提到：「我到今日仍然好深信，努力未必係有回報，但喺只要肯努力，一定會有人睇到. 」另外，黃智雯喺視評人方以文舉辦嘅《觀眾在民間電視大獎》攞到「民選最佳女主角」獎 ，同埋喺視評人游大東舉辦嘅《》攞到「女主角獎（劇集）」 ，成為由觀眾投票揀出嚟嘅「雙料民選視后」. 佢亦都憑《三個女人一個「因」》成為《萬千星輝頒獎典禮2018》視后大熱人選之一，最後喺「最佳女主角」同「最受歡迎電視女角色」入圍最後五強.
2019年，黃智雯第一次一個人主持真人 show 節目《一個因去跳舞》. 佢喺節目中由零開始學做韓國女團成員，拍攝期間更加因為訓練密集、欠缺休息而病咗，最後要入院打針，佢認真同敬業嘅態度得到觀眾讚賞. 同年，黃智雯喺時裝喜劇《街坊財爺》飾演幫手解決貴利問題嘅熱心社工「朱瑪莉（Mary）」，同前輩鄭則仕、苑瓊丹、黎諾懿同埋邵美琪合作演出.
2020年，黃智雯喺三套劇都擔正做第一女主角. 佢首先喺時裝懸疑劇《十八年後的終極告白》飾演重案組督察「阮麗瑾（Madam Yuen）」. 呢套劇嘅氣氛沉重，加上佢嘅角色經歷咗悲慘嘅變故，令到佢喺拍完之後用咗接近半年時間抽離情緒. 佢之後喺時裝奇幻喜劇《降魔的2.0》再次飾演溫婉善良嘅醫生「莊芷若」，當中芷若借咗肉身俾鬼魂啤啤同馬季約會嘅一幕，黃智雯成功演繹到啤啤嘅神韻，演技得到唔少網民稱讚. 而《十八年後的終極告白》同《降魔的2.0》有兩個星期都係喺翡翠台兩個黃金時段緊接住播出，係佢第一次有主演嘅劇集同期疊播. 黃智雯憑《降魔的2.0》嘅莊芷若喺《hk01娛樂民選港劇大獎》以超過四百票攞到「最佳女主角」獎，係佢喺《三個女人一個「因」》嘅方以因之後再次成為由觀眾投票選出嘅「民選視后」. 同年，黃智雯喺台慶劇《使徒行者3》飾演有學者症候群同亞氏保加症嘅 CIB 總督察「章紀孜（Madam G）」，演技被讚成熟有深度. 佢憑呢套劇成為《萬千星輝頒獎典禮2020》視后大熱人選之一，最後喺「最佳女主角」同「馬來西亞最喜愛 TVB 女主角」入圍最後五強.
2021年，黃智雯喺時裝懸疑劇《刑偵日記》飾演 EOD Number One 拆彈員「游雁星（Madam 星）」. 為咗配合角色需要，佢喺套劇開拍四至五個月前就開始健身 ，喺拍攝拆彈同爆破戲份時要著住超過八十磅重嘅仿真防爆衣同埋戴超過二十磅重嘅頭盔. 同年，黃智雯喺以海關為題材嘅劇集《把關者們》擔正做第一女主角，喺劇入面飾演海關 TCB 商品說明調查科總貿易管制主任「關佩欣（Madam Kwan）」. 佢喺劇入面經歷小產嘅演技受到讚賞. 佢憑《把關者們》再入圍《萬千星輝頒獎典禮2021》「最佳女主角」最後五強.
2023年，黃智雯喺邵氏劇集《廉政狙擊》飾演廟街歌手「方家晴」. 之後，佢喺劇集《隱門》飾演「張心月（Luna）」，係佢入行以嚟最沉鬱同最難抽離嘅角色. 為咗準備角色，佢仲報讀短期心理學課程. 佢嘅表現受到前輩吳岱融同監製王心慰嘅讚賞 ，演技亦受到讚賞.
2022年2月，黃智雯上大陸拍電視劇《隱娘》，呢次係佢第一次拍大陸電視劇. 同年8月，佢開拍新劇《再見·枕邊人》，同馬德鐘合作.
舞台劇
2020年1月，黃智雯第一次演出舞台劇《》（一共六場），飾演才女「王秀英」.
2021年5月，黃智雯第二次演出舞台劇，喺國際知名劇場導演執導、由法國當代輕喜劇改編嘅舞台劇《超自然之戀》（一共四場）飾演美女機械人「Chloé」. 其中14號20:00同埋15號15:00嗰兩場有座談會. 佢喺呢套舞台劇挑戰跳西班牙舞同劍擊，表演得到同劇演員嘅讚賞. 佢嘅演出更加被紐約戲劇新聞網站 BroadwayWorld 寫文報導同讚賞. 佢憑呢套劇喺《第三十屆香港舞台劇獎》第一次入圍「最佳女主角（喜劇／鬧劇）」.
2023年6月，黃智雯第三次演出舞台劇，再同鄧樹榮導演合作，喺《薄伽梵歌》做「說書人」.
袁偉豪
黃智雯同袁偉豪一樣喺2007年加入TVB，佢哋曾經合作十五次，合作劇集包括《》、《搜下留情》、《On Call 36小時》系列、《飛虎》系列、《好心作怪》、《情逆三世緣》、《拆局專家》、《流氓皇帝》、《三個女人一個「因」》、《使徒行者3》、《刑偵日記》、《把關者們》，同埋舞台劇《》，喺《On Call 36小時》系列、《三個女人一個「因」》、《今晚打老虎》同《把關者們》飾演情侶. 佢哋由配角合作到主角，更加喺2018年嘅《萬千星輝賀台慶》一齊攞到「馬來西亞同新加坡最喜愛男女主角」，成為「星馬雙料視帝視后」.
梁競徽
黃智雯同梁競徽曾經合作十次，合作劇集包括《東山飄雨西關晴》、《學警狙擊》、《老婆大人II》、《缺宅男女》、《飛虎》系列、《法網狙擊》、《女警愛作戰》、《飛虎之潛行極戰》同《使徒行者3》，喺《缺宅男女》飾演夫妻. 兩人更加喺2012年嘅《萬千星輝賀台慶》一齊攞到「飛躍進步男女藝員」獎.
羅子溢
黃智雯喺入行初期成日同羅子溢合作. 佢哋曾經合作七次，合作劇集包括《搜下留情》、《On Call 36小時》系列、《缺宅男女》、《飛虎》系列同《巴不得媽媽...》，並於《搜下留情》、《飛虎》系列同《巴不得媽媽...》飾演情侶.
馬國明
黃智雯同馬國明由女配角合作到女主角，佢哋曾經合作七次，合作劇集包括《On Call 36小時》系列 、《飛虎》、《流氓皇帝》、《降魔的》系列同《使徒行者3》，喺《降魔的》系列有感情線，喺《使徒行者3》飾演情侶.
潘嘉德
黃智雯自從喺2009年被監製潘嘉德賞識，參演《巴不得爸爸...》之後就成為佢嘅御用演員. 兩人合作過十一次，合作劇集包括《巴不得...》系列、《搜下留情》、《不速之約》、《On Call 36小時》系列、《拆局專家》、《超能老豆》、《流氓皇帝》同《三個女人一個「因」》. 監製潘嘉德更加讚黃智雯勤力肯拼搏，從來無令佢失望. 2020年1月，黃智雯第一次演出舞台劇，就係由潘嘉德執導嘅《》.
開時裝網店
2023年3月，黃智雯同屋企人合資開網店「MAJOR C」，主要賣日韓時裝.
圈中好友
黃智雯加入無綫電視之後人緣好好，佢嘅好朋友包括胡杏兒、胡定欣、胡蓓蔚、姚子羚、李施嬅、趙希洛、孫慧雪、袁偉豪、馬國明、陳山聰、王浩信、羅子溢、謝東閔、楊潮凱、李佳芯、胡鴻鈞、何遠東、黎諾懿、譚俊彥、王敏奕、陳自瑤、王鎮泉等. 佢同胡杏兒、胡定欣、胡蓓蔚、姚子羚同李施嬅組成姊妹團「胡說八道會」 ，又同袁偉豪、陳山聰、謝東閔、胡諾言、胡定欣、胡蓓蔚、姚子羚同李施嬅組成「Crazy Runner」. 黃智雯因為拍《降魔的》而同胡鴻鈞同何遠東結緣，組成「降魔的偷跳小隊」 ；佢更加將趙希洛叫做「靈魂姊妹」（soul sisters）.
個人生活
黃智雯嘅家姐係英皇教育前補習名師Cathy Wong；媽媽喺灣仔開化妝品店.
黃智雯男朋友係珠寶公司高層詹文天（Anthony Jim），佢哋由2012年開始拍拖.
鑼機
分類
臥式鑼機、
立式鑼機、
龍門鑼機、
仿形鑼機
萬能鑼機. 萬能鑼機工作台可以喺水平方向旋轉一定角度，並附有立鑼頭等，應用範圍廣.
另外亦有木工鑼機，用於加工木材嘅各種成型表面同凹凸榫槽等，結構比較簡單.
鑼刀
鑼機所用刀具可分為 立鑼刀、鍵槽鑼刀、三面刃鑼刀、齒輪鑼刀、角度鑼刀、T型槽鑼刀、燕尾鑼刀、鋸片鑼刀等
鏜頭
鑼中嘅常見問題
喺鑼鑼作業質量可能會出現一啲挑戰. 最常見嘅問題如下表所示：
切割速度
從可確定嘅，撳咗列公式刀具主軸每分鐘嘅轉速測定切削速度：VC係剪切速率，n為轉速嘅工具，DC係刀具直徑.
切割速度係決定刀具長度嘅主要因素. 高速切削加工費時少，但刀具磨損亦快. 加工工具同手冊嘅製造商提供適當嘅工具切割速度或固定期限嘅刀具壽命，例如，分上嘅關鍵數據. 有時需要調整切割速度快，持續時間從唔同嘅工具同優化生產力，剪切速率值乘以修正係數. 此校正因子同刀具嘅切削操作嘅長度之間嘅關係唔係線性嘅.
剪切率可能導致過度磨損非常快尖端嘅工具，公差加工損失尖端嘅塑性變形，喺一般情況下，工質變差. 此外，切割速度太低可能會導致高達邊緣形成嘅工具，喺排屑同加工時間增加的困難，導致生產效率低同成本高加工.
蓮花河畔景苑
蓮花河畔景苑係上海市閔行區蓮花南路、羅陽路淀浦河南岸古美板塊嘅一羣1​1​棟1​3​層​高嘅住家樓​，總共629個單位組. 單位分有66平方米嘅一房，93-103平方米嘅兩房同埋124-128平方米嘅三房.
智能家居
智能家居（Home automation），又叫家居自動化 ，係指屋企嘅建築自動化. 智能家居系統可以控制燈光、窗戶、溫濕度等. 佢都可以做到負責埋家居嘅保安系統，例如出入控制或者有警報系統. 當屋企嘅系統連接網絡嗰陣就可以做到一個物聯網.
寡婦嘅仔復活
寡婦嘅仔復活係《聖經》記載耶穌嘅神蹟之一，記載喺《路加福音》7章11-17節.
鑼機
旋轉速度
該工具嘅轉速係成正比嘅切削速度同刀具直徑成反比.
寡婦嘅仔復活
聖經譯文
過咗冇幾耐，耶穌去一座叫拿因嘅城，佢嘅門徒同一大班人跟佢一齊去. 當佢嚟到城門嘅時候，有隊送殯行列出嚟，死者係一個寡婦嘅獨生子，城裏面有好多人同佢一齊送殯. 耶穌睇見嗰個寡婦就憐憫佢，對佢話：「唔好喊. 」於是耶穌上前㩒住抬架，抬嘅人就企喺度. 耶穌話：「年輕人，我吩咐你，起身！」嗰個死人就坐咗起身，開始講嘢，耶穌就將佢交畀佢阿媽. 所有人都驚奇，歸榮耀畀上帝，話：「有大先知喺我哋當中出現呀！」又話：「上帝眷顧咗佢嘅百姓！」關於耶穌嘅呢件事就傳遍猶太同周圍嘅地區.
概覽
耶穌去到拿因城. 喺城門口有兩個行列：第一個係入城嘅行列，中心人物係耶穌，喺佢嘅周圍有門徒同極多人跟住佢，佢哋面上充滿喜樂. 第二個喺出城嘅行列，中心人物係一具屍體，「有一個死人抬出嚟」，一個寡婦嘅獨生仔死咗，城裏面有好多人同寡婦送殯，佢哋面上充滿悲傷.
鑼機
切削深度同切削深度
切削深度同切削深度（P）係切屑從工件表面分離層嘅深度. 通常以毫米（mm）表示
寡婦嘅仔復活
概覽
兩個行列相遇，「耶穌見到嗰個寡婦，就憐憫佢，對佢話：『唔好喊. 』」跟住耶穌上前㩒住抬架話：「年輕人，我吩咐你，起身！」於是佢就翻生. 耶穌就將少年人交畀佢阿媽. 悲傷嘅出殯行列變成咗歡欣嘅隊伍，悲慘嘅母親轉為喜樂. 耶穌經過嘅道路，充滿咗榮耀.
鑼機
切削深度同切削深度
切削深度，主要取決於被加工材料性質,尺寸精度嘅要求，機床嘅剛性,據此選擇刀具嘅大小，尖端半徑同形狀. 粗加工時,尖端半徑較小，以適應更高切深度同進畀率. 精加工時，切削深度應該減小.
加工時間
加工時間可以從下面嘅公式計算.
其中Tm係加工時間，f 係進畀速度.
吉見一星
（）係日本足球員，司職中場，效力過山形山神，及佐川印刷.
鑼機
切削力
切削力係一個需要考慮嘅參數，以防止喺刀具同工件嘅破損同變形.呢個參數係一個進步鑼功能，切割速度快，可加工嘅材料，材料嘅硬度，刀具嘅特點同切屑嘅平均厚度. 所有呢啲因素都包含喺一個名為特定嘅切削力,單位係N / mm²
切割能力
通常表示需要執行一個特定嘅加工切削功率（Pc）千瓦（kW）同排屑，具體嘅切削力同路由器嘅性能體積值計算. 呢個特定嘅切削力（Kc）係根據被加工材料，刀具幾何形狀，切屑厚度等類型確定.
為咗獲得正確嘅功率值，得到嘅值應除以一個畀定嘅無量綱值，考慮到機器（p）嘅性能. 呢個值係有效嘅切削加工性能之間嘅比例，即喺該工具所需嘅功率；關於電源消耗本機嘅主傳動電機.
其中Pc 係切削功率，Ac 係切割寬度，p 切削深度，f 係進畀率，Kc 係具體嘅切削力，p 係機器嘅性能.
安全標準
當喺鑼機工作時，必須遵守某啲規定，以確保唔會發生任何事故造成可能嘅傷害.
蓮花河畔景苑
發展商係上海梅都房地產開發有限公司，承建商係上海眾欣建築有限公司，物業管理公司係上海迅梅物業管理有限公司.
譚香文
譚香文（TAM Heung-man；）係香港執業會計師，香港立法會（功能組別會計界）前議員（2004年-2008年），黃大仙區議會議員（2003年-2007年、2012年-）.
佢曾經係泛民主派嘅一員，但喺2021年中開始向親中陣營靠攏，並且取得多名親中陣營人士提名參選主流泛民主派唔參加嘅2021年香港立法會選舉.
早年
譚香文祖籍廣東順德，而佢係香港出世. 出世時佢喺九龍何文田木屋區（取名「香文」寓意「香港何文田」），之後佢屋企搬到九龍黃大仙東頭邨七層大廈，亦喺嗰度大.
蓮花河畔景苑
2008年11月樓盤開賣，預售許可證係閔行房地（2008）預字0799號、閔行房地（2008）預字0798號，預咗喺2009年12月交樓.
譚香文
早年
譚香文去過英國讀稅務學同會計學大學課程.
蓮花河畔景苑
七號樓冧樓事件
2009年6月27日清晨5點30分，起好咗做緊內部裝修嘅七號樓，突然成​棟向後冧，瞓喺地盤，底部嘅水泥柱斷曬露出嚟. 出事嗰陣，有6個裝修工人係大樓入面，5人及時走得甩，但一個28歲嘅安徽籍工人走唔甩被活埋重傷，送院搶救不治.
譚香文
從政生涯
2003年11月23號，佢以鑽石山私人屋苑「星河明居」業主委員會嘅身份，由原區議員蔡六乘手上贏咗黃大仙區議會龍星選區議席.
蓮花河畔景苑
出面網頁
類:閔行區
譚香文
從政生涯
2004年9月12號，喺泛民主派支持下，佢再喺功能組別會計界以相差37票之微當選立法會議員，打敗咗龔耀輝同陳茂波.
2007年2月2號，佢喺搭地鐵期間，不滿隔離嘅青年用手提電話講粗口報警.
蓮花河畔景苑
出面網頁
莲花河畔景苑房屋倒塌事故
譚香文
從政生涯
2008年立法會選舉，佢競逐連任失敗，輸畀陳茂波.
2009年6月8號，佢認為公民黨忽視基層需要，而退出公民黨.
2011年區議會選舉，佢再贏蔡六乘，攞返黃大仙區議會議席.
2013年佢加入人民力量.
2015年區議會選舉，佢贏咗對手林作，成功冧莊.
2019年第6屆香港區議會選舉，譚香文以6098票打低莫嘉傑、陳進雄、岳敬寬（蔡六乘徒弟），榮膺當屆區選嘅票后.
2020年7月尾，譚香文忽然跳過當時訂立嘅泛民主派初選機制，話要喺第7屆香港立法會選舉出選會計界，挑戰時任議員梁繼昌. 但其後特區政府以武肺疫情為由將選舉延後一年，選舉工程暫停. 之後，由於北京同特區政府未諮詢香港人、甚至乎泛民主派之下，大幅度削減直選議席比例同單方面設立國安審查，好多主流民主派組織都選擇唔參加呢次選舉. 不過譚香文選擇參選九龍中選區，並且得到多名親中陣營成員，包括陳曼琪、周莉莉、郭耀偉、王坤、沈慧林、鍾子權嘅選委會提名. 最後佢攞到8,028票落選.
澳門國際機場
澳門國際機場（Aeroporto Internacional de Macau）喺澳門氹仔島東邊嘅海上便，1992年3月開始填海，1995年起好啟用，成個工程使咗80億澳門幣. 機場面積192公頃，成個機場由跑道區、航站區同兩座聯絡橋構成. 16至34號跑道3360米長，45米闊，海拔6.2米高. 滑行跑道1460米，23米闊. 畀澳門民航局停牌嘅非凡航空總部曾經喺澳門國際機場.
客運大樓
客運大樓佔地約59,500平方米，機場一共有25個停機位，其中5個設置登機橋，可以處理最大型嘅客機波音747-400. 每小時最高可處理單向2,300人次流量，每年可處理780萬人次.
隨住機場客運大樓南面擴建同埋北安碼頭擴建做第二座客運輔助大樓，未來澳門機場每年可容納1200萬名旅客吞吐量. 兩座客運大樓增加10萬平方米，預計分別喺2021年中同年底投入服務.
航點
澳門國際機場航線主要係中國大陸、台灣、東南亞同東亞.
巴士
26、MT4、N2、36、MT1、51A、AP1、AP1X
的士
澳門國際機場的士候客區喺地面入境大堂出面. 喺嗰度上車乘客要畀多MOP$5附加費.
澳門輕軌
澳門輕軌設有機場站.
停車場
澳門國際機場設有兩個露天停車場，分別係北停車場同南停車場，分佈喺客運大樓左右兩邊，提供私家車同電單車泊位.
發財樹
發財樹（；學名：Pachira aquatica／Pachira glabra）；又叫做美國花生（；Malabar chestnut）、瓜栗（）、馬拉巴栗（）、中美木棉（）、木瓜栗（）；佢係木棉科瓜栗屬嘅常綠或半落葉喬木，原產中美洲、南美洲. 呢種植物重係一種熱帶觀葉植物.
形態
呢種植物一般喺7——8月開花.
用途
瓜栗籽喺煮熟後可以當花生噉食. 樹幹可以造紙同漿糊. 喺臺灣，瓜栗枝幹屈曲成辮子，經盆栽化之後，成為出口貨經濟作物發財樹. 另外，佢重可以用嚟做室內盆栽同園林嘅風景樹都得.
出邊參考
類:喬木
Nowhere Boys
Nowhere Boys係一隊香港樂隊，響2015年成立，家吓係音樂份子（Frenzi Music）嘅旗下樂隊. 樂隊成員包括主音Van Chan、鼓手Nate Wong、 吉他手Kenneth Angus、 鍵琴手／小提琴手Fisher Kan（漁佬）同低音吉他手Hansun Chan. 佢哋稱佢哋嘅音樂為Cinematic Rock（電影式搖滾）. Nowhere Boys大部份嘅歌曲都係啟發自電影.
簡介
成員響樂隊成立前各有背景. Van本身係建築師. Nate響美國波士頓栢克理音樂學院畢業，係全職鼓手. Kenneth係維修結他嘅. Fisher 同Hansun就教琴/結他.
2014年主音Van響香港中環 Backstage Live Restaurant 嘅一個電影音樂活動認識鼓手Nate，jam 歌後決定組織樂隊. Van 就響識嘅人裏面揾適合嘅樂手，組成左Nowhere Boys. 2015年初Nowhere Boys自資推出同名迷你專輯《Nowhere Boys》. 由於資金有限，成張專輯都係響佢哋自己屋企錄音. 印嘅1,000張唱片竟然3個月賣晒. 之後佢哋就簽左馮穎琪同謝國維嘅音樂份子. .
2016年2月Nowhere Boys成功經馮穎琪同林一峰創立嘅「音樂蜂」眾籌平台籌得10萬蚊，推出專輯《Welcome To Our Hyperreality》 ，當中嘅《亂世超人》、《逃出阿卡拉》及《麥克折射缐》係派台作品.
2016年8月Nowhere Boys同演員游學修合作，創作咗單曲《普通華》，得到著名填詞人黃偉文推介. 同月佢哋為 E-Sports Festival 2016創作過活動嘅主題曲《Sound of Battle》.
名稱
Nowhere Boys嘅名來自一套關於約翰連儂成長嘅電影“Nowhere Boy”，當中有一幕提到佢曾經被學校老師潑冷水，同佢話“You’re going nowhere.”，但佢嘅回應竟然係“Is nowhere full of geniuses, sir?”. 因為樂隊成員都係披頭四樂隊嘅超級擁躉，仰慕約翰連儂嘅率性，亦想達到“full of geniuses” 嘅音樂國度，所以改名為Nowhere Boys.
銀河
（又叫銀河；The Milky Way）係包含太陽系嘅一個星系，圍住天球嘅一圈嘅成帶星，由地球睇好似銀色嘅河咁.
銀河系係一個螺旋星系，太陽系喺一支旋臂上便，而喺臂上便，太陽系同其他星聚埋叫本系星羣.
地球望過去，銀河系個核喺人馬座方向.
概論
宇宙入面有極大量嘅物質－包括恆星、星際塵埃同暗物質呀噉－喺太空當中飄浮，好多時會有一大柞噉嘅物質因為重力聚埋一齊，形成一個星系；一個星系當中嘅恆星數量由幾億（108）粒至幾百億（1014）粒不等，彼此之間因為重力嘅作用而圍住星系嘅中心公轉；銀河係太陽系所屬嗰個星系，結構上呈牒形，太陽帶住地球等嘅行星圍住銀河中心公轉，所以由地球嘅角度嚟睇，銀河望落就好似一條長帶（或者河）噉形. 銀河有相當嘅光度，不過一般嘅廿一世紀城市都會因為光污染睇唔到銀河.
銀河嘅獨特外形自古以嚟就引起人類嘅幻想. 例如中國就有牛郎織女嘅故事，相傳身為人類嘅牛郎同身為仙女嘅織女相遇並且墮入愛河，但因為人仙相戀犯天規而俾天界阻止，王母娘娘變條銀河出嚟分隔佢哋，限佢哋淨係喺每年嘅農曆七月初七先可以喺條鵲橋上面相會－呢個傳說就係傳統節日七姐誕嘅起源.
牛郎織女
牛郎織女係中國古代一個講銀河起源嘅民間故事.
個故仔係噉嘅：傳說喺好耐好耐之前，有個叫做牛郎嘅孤兒，佢跟佢阿哥阿嫂生活；牛郎阿嫂好刻薄佢，佢有日將九隻牛交俾牛郎，要佢帶十隻牛返屋企，如果唔係就𢴒佢走. 但牛郎好彩得到高人指點，喺山上發現咗隻有病嘅老牛，打後牛郎發現老牛原來係被打落凡間嘅金牛星，於是就將佢帶返屋企. 後嚟牛郎得到老牛指點，搵到下凡仙女沖涼同玩嘅地方，佢同咁啱下凡玩嘅織女邂逅，兩人墮入愛河，後嚟仲生埋對龍鳳胎. 但因為人仙相戀犯天規，織女俾神仙扚返去天界. 深愛老婆嘅牛郎靠老牛嘅力量上天界搵織女，王母娘娘用佢頭上嘅銀簪變條銀河出嚟擋佢嘅去路，但天上嘅喜鵲俾牛郎嘅愛情感動咗，化作鵲橋，等牛郎可以跨過銀河同織女團聚. 而王母娘娘亦都俾佢哋打動咗，下令每年七月初七，牛郎織女可以喺鵲橋相會，成為咗牽牛星同織女星. 呢個傳說就係七姐誕嘅由來；而傳統上，東亞各地嘅婦女喺農曆七月初七嗰陣，都會向七姐（織女）獻祭，求自己可以有佢嗰對擅長編織嘅巧手同良緣.
安南區
安南區係臺灣臺南市轄下嘅市轄區，東鄰永康區、新市區、安定區，西濱臺灣海峽，南以鹽水溪同安平區、中西區、北區為界，北以曾文溪同七股區、西港區為界. 根據內政部戶政司統計，人口係19.3萬，係臺南市人口第二多嘅轄區.
舞力全開4
《舞力全開4》（Just Dance 4）係一款舞蹈遊戲，亦係舞力全開系列嘅第四個主作品，響Wii、PS3同XBox 360平台上面發行.
分級
類:Wii遊戲 類:PlayStation 3遊戲
莊寇治亞當斯
莊寇治亞當斯（John Couch Adams，）係個英國嘅天文學家同數學家.
排泄物
排泄物係指經動物嘅消化系統同泌尿系統排出嚟嘅廢物，即係屎同尿. 呢啲嘢可以用嚟做天然肥田料同埋生物燃料.
嘉應子
嘉應子係廣東嘉應（今梅州）特產小食，用中國李蜜餞整成.
嘉應子同山楂餅、陳皮梅係三大送苦茶嘅口立濕.
霹靂舞
霹靂舞（Breakdance）係種街舞，起源自1970年代嘅美國紐約市，屬Hip hop文化其中一種.
國際奧委會已經為2024年巴黎奧運會批准咗4個新運動項目，而霹靂舞係其中一項.
冰糖葫蘆
冰糖葫蘆係中國京津地區嘅一種傳統小食，北京叫做糖葫蘆或者冰糖葫蘆 ，天津叫做糖礅；青島就叫做糖球，台灣閩南語又叫做李仔攕、鳥梨仔膏、鳥梨仔糖（「鳥梨仔」係指入面形狀唔大，帶少少酸味嘅醃製梨；「膏」、「糖」就都係指外面嗰一層紅|紅色糖漿）.
簡要
冰糖葫蘆依家已經成為中國大陸各地都非常流行的一種小食. 相聲表演藝術家侯寶林先生曾經喺佢嘅相聲表演入面提到過賣糖葫蘆嘅小販，喺北京四九城同埋喺天津衛叫賣吆喝嘅口音唔同. 傳統嘅冰糖葫蘆係喺冬天先會喺街市度睇到嘅，由於山楂同埋外面嘅嗰層糖被凍住咗，所以咬起嚟嘅感覺十分之堅硬，好似喺度食緊冰咁樣，所以叫就「冰糖葫蘆」，亦都呈現咗佢獨有嘅味|味道.
怨曲
怨曲（英文：Blues，又譯藍調）係一種用到五聲音階嘅民間音樂，有特別嘅和音，風格相當憂怨，所以就叫「怨曲」. 喺節奏上，怨曲比較多會用 12 小節嘅結構，每行頭嗰兩段半小節實會有歌詞，4/4 拍，帶有切分音，最簡單嗰種怨曲成首曲會分做三大節，每節都有特定嘅和音特性，速度相當多變，由 60 bpm 至 180 bpm 嘅作品都有.
怨曲源自 19 世紀後半橛嘅美國南部嘅黑人群體嘅一套民間音樂，喺廿世紀中開始盛行全美國；喺 19 世紀後半橛嘅美國打完南北戰爭冇幾耐，經濟開始轉差又有好多人因為打仗而傷亡，形成怨曲呢種幽怨嘅音樂.
方健儀
方健儀（Akina Fong，）係香港新聞工作者.
生平
方健儀讀過沙田官立中學. 1999年喺香港中文大學新聞與傳播學院畢業之後加入香港電台中文新聞部做記者. 2004年去英國伯明翰大學修讀國際關係碩士課程，畢業之後一度喺紐約市嘅聯合國總部做嘢，返香港之後加入無綫新聞做高級記者，主要採訪重點新聞、治安、交通同埋衛生方面嘅新聞.
2010年10月10號（三條十），方健儀同無綫新聞工程人員洪楚恆結婚.
2019年，方健儀話以住過政府公屋為榮，得到網民激讚. 佢近年熱愛運動，注重健康，經常長跑.
演唱歌曲
除咗報導新聞同主持節目外，佢都會喺其他方面試新嘢. 好似喺2015年何韻詩「十八種香港HOCC」演唱會上演唱舊曲新詞作品〈中東與綜〉（原曲：〈風箏與風〉，主唱：Twins），內容取材自無綫記者麥詩敏錯讀「中東呼吸綜合症」事件.
大廣場
大廣場（Plaza Mayor）係指一個西班牙城市入面最大嗰個廣場.
類:廣場 類:西班牙
古典樂
古典樂通常係指西方由中世紀直到近代響歐洲主流文化背景下作出嚟嘅音樂，雖然呢啲音樂較為古舊，但係由於佢哋夠經典，所以可以一路流傳到今日.
陳皮梅
陳皮梅係廣東小食，用梅加陳皮蜜餞整成.
陳皮梅同山楂餅、嘉應子係三大送苦茶嘅口立濕.
麥樂雞
麥樂雞，喺臺灣叫麥克雞塊，係麥當勞賣嘅炸雞寶，用雞肉漿上麵粉炸熟，再點麥香雞醬食，譬如燒烤醬、芥辣醬同甜酸醬.
東國製鋼
東國製鋼係大韓民國第一間私營鋼鐵廠 ，1954年成立.
大廣場 (搞清楚)
大廣場（Plaza Mayor），係指一個西班牙城市入面最大嗰個廣場：
鬥牛舞
鬥牛舞（Pasodoble）係種舞，起源自18世紀嘅西班牙，由鬥牛運動演變出嚟. 喺舞蹈入面，男部象徵鬥牛士，而女士部象徵鬥牛士用嚟激嬲公牛嘅紅色斗篷.
[[Category:舞]]
鹽味拉麪
鹽味拉麪（塩ラーメン），係日本拉麪嘅其中一隻口味，主要用到鹽去調味.
天慶
天慶（）係個年號，可以係：
西曆干支對應表
呢份表表示五個天慶年號對應嘅西曆同干支.
莊靜而
莊靜而（Patricia Chong，）係香港女演員，1980年出道，做過無綫電視同亞洲電視藝員，出名作品有《IQ成熟時》、《香城浪子》、《天長地久》，1999年息影.
探戈
（Tango，）係盛行於拉丁美洲以至歐美嘅一套音樂同社交舞. 探戈起源自 1880 年代嘅阿根廷同烏拉圭一帶，初時係由啲低下階層嘅人跳嚟自娛嘅，但後嚟大受歡迎而廣傳，仲成功噉進入社會上流階層嘅舞廳同舞會；探戈响 1910 年代嘅歐洲盛極一時，亦都因此出咗多個地區性嘅風格，例如芬蘭嘅人就出嗮名鍾意探戈.
探戈嘅樂曲同舞有好多易認嘅特徵：傳統上，探戈音樂會係用鋼琴、低音提琴、小提琴、結他或者笛嚟演奏嘅，多斷音；喺節奏特性上，典型嘅探戈樂曲拍號係 4/4 或者 2/4，而探戈發源地阿根廷嗰種探戈喺速度上一般都中等偏快 ；啲人跟住探戈音樂嚟跳舞嗰陣，通常會兩個人成雙成對一齊跳，用封閉位分帶領同跟隨噉跳，而且跳舞雙方嘅面或者身體仲會掂住對方，俾好多人認為係一種非常親密同浪漫嘅舞.
探戈嘅文化影響力相當龐大：就算到咗廿一世紀初，探戈喺拉丁美洲嘅舞會嗰度依然係實會見到咁滯，仲有對芭蕾舞等嘅第啲音樂舞蹈傳統產生影響 ；事實係喺 2009 年，探戈仲犀利到俾聯合國教科文組織列埋做阿根廷同烏拉圭嘅共同非物質文化遺產－認定咗探戈嘅文化地位.
特性
探戈有以下呢啲特徵  ：
十皇殿
十皇殿係香港舊地名，指上環永樂街、文咸東街同摩利臣街交界嘅三角地. 1859年到1895年期間，香港所有絞刑及笞刑都響呢度公開搞，街坊覺得冤氣大，所以就起咗個叫「十皇殿」嘅閻王廟仔，變成呢度嘅地名.
而家十皇殿一帶做咗上環假日行人坊廣場.
探戈
起源
探戈呢套舞曲起源自 19 世紀尾，結合咗嚟自歐洲、南美同非洲嘅影響：對於探戈嘅確切起源，廿一世紀初嘅學界仲有好多問題係未答得到嘅；例如到咗家陣，啲人對「tango 呢隻字係點嚟嘅」呢條問題都仲未有咩共識可言－有人話呢隻字嚟自西非嘅優魯巴文當中對雷神嘅稱呼，又有人話呢隻字查實係嚟自西班牙文入面嘅 tambor，即係西班牙文入面鼓噉解 ；一般認為可以肯定嘅係，探戈源自 19 世紀後半橛嘅布宜諾斯艾利斯同蒙特維多（烏拉圭首都）嘅中下階層－响當時嘅布宜諾斯艾利斯同蒙特維多，有大量中下階層嘅人聚集，包括咗嚟自非洲嘅奴隸同埋嚟自歐洲嘅勞動階層，從而產生咗探戈呢種同時具有歐洲、南美土著同埋非洲特色嘅舞曲.
打後探戈仲大受歡迎而廣傳：證據指，到咗 1900 年代，探戈經已散佈咗去歐洲同美國等地嘅舞會同舞廳度，令到探戈文化有咗全球性嘅影響力；喺 2009 年，探戈勁到俾聯合國教科文組織列埋做阿根廷同烏拉圭嘅共同非物質文化遺產；就算到咗今日，阿根廷等地嘅音樂人仲有持續噉作同表演探戈音樂同舞蹈.
拎
[[Category:舞]]
佐賀一平
（）係日本足球員，司職中場，效力過札幌岡薩多，及山形山神.
白蘭氏
白蘭氏（Brand's）係星架坡健康食品牌子，最出名係整雞精，佢嘅樽裝即食燕窩亦出名. 白蘭氏個名就係嚟自西方頭一個發明雞精嘅英國御廚H. W. Brand.
欄
欄可以解：
批發
批發係指生產商賣貨畀零售商嘅過程，從事呢一行嘅商家叫批發商，交易嘅地方叫批發市場.
巨無霸
巨無霸（Big Mac），係麥當勞賣嘅其中一種漢堡包，亦係佢嘅標誌性產品，用三塊漢堡包麵包（面頭有芝麻），夾住兩塊牛肉、芝士、酸瓜、洋蔥碎、生菜碎同巨無霸醬汁.
洛城
洛城（）可以係：
影武者 (搞清楚)
影武者係日本戰國時代武將大名等領袖嘅替身，利用佢相似嘅面貌身形，著住一樣嘅服裝，以掩飾主人嘅生死同行蹤、混淆敵人係目的.
王凱玉
王凱玉（；Daryl K；），係中國音樂製作人、作曲家，又以筆名Daryl K出名.
影武者 (搞清楚)
影武者或影子武士都可以係：
鹹魚欄
鹹魚欄係香港舊地名，指西營盤德輔道西同埋梅芳街、正街、桂香街等橫街一帶，睇個名就知即係「賣鹹魚嘅市集（欄）」. 呢度有好多賣鹹魚同海味嘅舖頭，搞批發同零沽都有.
鬥牛
鬥牛（Bullfighting）係種競技運動，通常都係搵人同隻牛去搏鬥，以西班牙最出名.
白蘭
白蘭（「蘭」字有陽上變調，；學名：Magnolia × alba）係木蘭科嘅常綠喬木，原產印尼，華南及香港市內常見. 呢樖嘢係名貴嘅香花樹種. 佢係雜交出來嘅樹.
另外，白蘭地同白蘭完全唔拉更.
名
呢種植物又可以嗌白蘭花、白玉蘭、楊桂花、拉丁學名另寫Magnolia alba或Michelia alba.
形態
呢樖嘢嘅樣非常之靚，成年都青咇咇. 而花嘅方面，一般喺每年4～6月同埋8～9月開花，而且喺春夏兩季都見到好多花響度，重要唔停噉開，花重有好大埐濃嘅香味，但係佢開完花唔結果. 佢鍾意喺好多光嘅地區嗰度生，唔單止生嘅速度快，而且唔單止樹嘅壽命都好長，甚至連花期都好長吓.
用途
呢樖嘢喺古代嗰時. 成日用喺亭、台、樓、閣嗰度種. 而家一般喺街頭入面，周街都可以見到佢，大多數喺城市嘅道路綠化嗰方面比較多. 佢既啱喺園林入面種，又啱喺屋企入面搞盆栽都得.
攷
類:含笑屬 類:喬木 類:香花樹種 類:四季常綠植物 類:花卉
博彩監察協調局
博監局（葡文：DICJ）全稱博彩監察協調局（葡文：Direcção de Inspecção e Coordenação de Jogos；英文：Gaming Inspection and Coordination Bureau），係澳門政府之中，負責管理賭業嘅局級部門. 周焯華案及陳榮煉案均為跨境兼跨國之長期集團式犯罪，其營運核心皆位於澳門，不過响大陸政府開始頻繁噉正式控告及公開批評相關組織及人物之後好耐，博監局都冇出手整治……其職員喺法庭做證人作供時，甚至一律表示冇發現佢哋有唔妥，呢檔嘢嘅能力及操守因此備受質疑. 博監局對於自己有責任打擊嘅唔少其他大型罪案，亦頗為消極，往往會等到中共中央牽頭出招，先至跟隨行動，令普羅大眾甚為失望.
老虎機
傳媒報道過好多件賭客投訴打老虎機中獎之後賭場話唔算數之事：除咗一次宣布賭客有得收齊錢之外，博監局有公開判決結果嘅次次都係賭場贏哂，另外有次响宣布裁定賭客輸哂之後，同雙方齊齊開會，達成咗保密嘅賠償協議；喺六間博彩企業之中，只有新濠及澳博未試過成為當中嘅控訴對象. 行政長官响2012年11月26號公佈（澳門特別行政區）〈第26/2012號行政法規〉（博彩機、博彩設備及博彩系統的供應制度及要件），其中嘅第二十條（瑕疵運作）之第一節為「&」. 呢句條文嘅出現引起咗大量糾紛；多間賭場自此頻繁聲稱老虎機故障，跟住唔派彩或唔派足彩，因而不斷引嚟投訴——由2012年至2014年5月22號，博監局紀錄在案嘅有133件，只介入其中3件. 有當事賭客、澳門議員及澳門學者等猛烈批評呢套制度及流程；而有好多單噉嘅嘢，由於牽涉碩大金額，成為咗澳門、香港及台灣嘅大新聞.
賭廳
賭廳幾十年嚟都有靠派利息嚟吸納存款，呢啲存款會被攞去向賭場買泥碼嚟借畀客人用，政府雖然唔將佢當係合法存款，但係甚少對此干預，亦會由用上述泥碼產生嘅賭博收益當中抽税； 對呢類生意手法嘅縱容，造成碩大危機，當賭廳生意好差，就會爆發—— 响2014年及2015年，有好多檔嘅資金鏈斷裂，搞到有大把大陸、澳門及香港嘅存款户攞唔返自己啲錢，因而搏命投訴及示威. 出事之後，博監局所做嘅善後工作效果唔大…… 例如响處理多金事件時： 袖手旁觀咗好耐先至有些少温和行動； 批准該廳主續牌3個月，督促佢响呢段期間改進運作方式，亦宣稱同多金及永利傾掂咗數，得到兩者好快處理佢哋確認存在嗰啲賬目嘅承諾； 有安排多金同苦主談判並參與其中，亦的確有部分存款者得到（非一律全額嘅）賠償而願意和解，不過仍然有好多個就連一個鏰都攞唔返； 多金拒絕承認好多筆有單有據嘅入數，又嘗試用欠款額嘅3成至5成之低價賠款嚟打發部分苦主，重唔睬大把追討者； 面對後嚟經法庭嘅索償，多金及永利一路抗辯，直到俾終審法院判輸為止.
人
廉政公署响2000年9月28號捉咗個叫丁尼斯嘅博彩監察暨協調局法律顧問，並响2000年9月29號將渠交去檢察院. 响2001年7月9號，初級法院合議庭裁定佢受賄罪成，判囚1年，緩刑2年；案情：正擔任該局內部紀律調查之預審員嘅丁尼斯，以減輕判罰為誘因，要求犯咗錯，姓梁及姓黃嘅2個該局派駐喺海島娛樂場之稽查人員畀錢，後者向廉政公署舉報，然後同該署合作，整個有齊人證及物證嘅陷阱，將前者拘捕.
响2004年12月初，有個靠做電話投注生意嚟揾食嘅大陸疊碼仔，向廉政公署舉報，話响過去大約3年，自己喺葡京娛樂場及華都娛樂場嘅貴賓廳入面開工時，經常俾博監局嘅職員勒索茶錢. 响2004年12月15號，駐守華都娛樂場嘅主任博彩督察賈仕約及首席博彩督察施偉堅故技重施時，俾預先埋伏嘅廉政公署職員人贓並獲噉捉咗；檢察院响2004年12月16號接手；初級法院响2007年2月28日對此案作一審宣判： 兩者均被裁定濫用職權罪名成立，判處1年徒刑，緩刑2年. 喺上述調查之中被發現涉嫌有做類似嘢嘅，重有另外2個博彩督察；廉政公署响2005年1月叫檢察院予以處理；初級法院响2009年12月4號為此作一審宣判： 蒙志文及Alberto Jorge de Nogueira Botelho均被裁定濫用職權罪名成立；前者被判處9個月徒刑，緩期3年執行，條件係要响30日之內交50,000澳門幣嘅罰金；後者被判處7個月徒刑，緩期3年執行，條件係要响30日之內交30,000萬澳門幣嘅罰金.
廉政公署查到個50歲左右，姓李嘅博監局男稽查員，似乎擁有超過50個不動產物業及3間營業緊嘅商業場所，覺得可疑，於是响2007年03月19號派咗幾個調查員去拉佢……該嫌犯嘗試逃走並喺期間暴力襲擊對方，不過最終被制服，調查員喺佢身上揾到幾十個銀行户口記錄及一批寫咗銀碼兼簽咗名銀行支票；到咗2007年03月21號，廉政公署以涉嫌違反抗拒及脅迫罪為理由，將佢交畀檢察院處理.
响2023年2月6號，司法警察局捉咗2個男人，原因乃相信佢哋係個犯罪組織嘅成員； 其中1個58歲姓吳，係個博監局職員，大約做咗30年公務員，涉嫌喺個網上討論區道做副管理員，有酬噉打理當中嘅賣淫廣告大約10年； 博監局响2023年2月7號宣布已經將佢防範性停職，並開立內部紀律調查程序.
應天
應天可以係：
姣
姣係香港粵語俗語，通常指女人主動去撩男人嘅行為，又叫做發姣、拋生藕、放生電.
姣呢個字係「姣斯躉篤」嘅簡稱，原意係形容女人擺動囉柚賣弄性感去吸引男人.
[[Category:性]]
西脇良平
（）係日本足球員，司職前鋒，效力過市原JEF聯，及山形山神.
扭腰舞
扭腰舞（Twist）係種舞，起源自1960年代嘅美國，一路聽住搖滾樂一路跳.
[[Category:舞]]
向量叢
向量叢 π: E——>X 係
廣州軍區體育館
攷
類:廣州運動場
類:廣州軍區 類:五羊新城
連步舞
連步舞（Limbo）係種源自千里達傳統嘅舞蹈競賽，目標係令身體通過橫桿嘅下面，而又唔跌親或者整跌支橫桿.
[[Category:舞]]
第6屆蒙古國總統選舉
第6屆蒙古國總統選舉喺2013年6月26號舉行. 結果由現任總統查希亞以50.23%輕微過半數嘅選票當選連任，唔使進行第二輪投票.
喺呢次選舉入面，由蒙古人民革命黨提名嘅那查格成為蒙古史上第一位女總統候選人.
制度
呢次選舉係蒙古國第一次畀住喺國外嘅國民投票，估計有39,800名蒙古人可以喺國外參與投票.
而呢次選舉入面會同上年（2012年）嘅議會選舉一樣，包括限制候選人喺競選過程入面亂咁使錢同廣告宣傳費；同時亦會用電子投票機進行投票.
天慶 (西夏)
天慶係西夏皇帝李純佑嘅年號，相當於公元1194年到1206年，前後總共13年.
第6屆蒙古國總統選舉
競選
從2011年開始，所有選舉都限制候選人嘅電視宣傳同海報廣告嘅數目，亦同時增加對違法者嘅處罰，導致好多候選人都改變宣傳策略，多咗候選人利用社交網絡（如Facebook同Twitter）嚟宣傳自己政綱. 同時，蒙古國選舉總委員會亦邀請咗三十多個國家同國際組織先後派出四百幾名觀察員監督呢次選舉嘅一舉一動.
查希亞
現任總統查希亞係由民主黨提名，同時獲得公民意志綠黨同蒙古民族民主黨嘅認可. 共和黨同祖國黨亦表示奮身支持查希亞嘅候選資格.
查希亞曾經做過蒙古總理，喺2009年當選總統. 佢嘅競選政策係「大力支持城市嘅中產階級」，競選口號係「法治國家，公民參加決策，支持創業者嘅政策，環境友好嘅發展同享有世界聲譽嘅蒙古」. 查希亞係1990年促使共產主義喺蒙古消失嘅民主革命領導人.
巴德瑪尼亞木布
作為反對黨嘅蒙古人民黨就提名巴德瑪尼亞木布，巴德瑪尼亞木布係國家大呼拉爾委員，亦係前摔跤冠軍，係蒙古國總統選舉入面第一個摔跤手參選. 巴德瑪尼亞木布係一名保守派嘅人. 而蒙古人民黨就係1990年民主革命之前執政嘅共產黨. 競選口號係「崇尚團結、扶持真善. 」
那查格
作為執政聯盟嘅一分子，蒙古人民革命黨最初並冇話會唔會派一個候選人去參選，定係支持其他兩黨嘅候選人，但係最後佢提名那查格出嚟參選. 那查格係健康部長同蒙古人民革命黨總書記，亦都係蒙古史上第一位女性總統選舉候選人. 競選政策係「蒙古國政策嘅核心就係蒙古人，平等對待全體公民、以母愛加以關懷、保證國家安全，造就國家安全嘅守護者，以經濟手段捍衛同鞏固國家嘅主權獨立，革新國家正義嘅體制」.
結果
現任總統查希亞以50.23%嘅選票贏出呢次選舉. 隨後蒙古總理承諾同總統一齊合作打擊蒙古國入面貪污腐敗嘅問題.
土爾扈特
土爾扈特（扈讀戶，；；；字面意思係「絲綢」或者「近衛軍」；；普通話拼音：Tǔ'ěrhùtè）係個蒙古遊牧民族，屬漠西蒙古，佢哋認克烈部首領王汗做佢先祖，曾經喺17世紀初西遷去伏爾加河下游，1771年東歸中國，今日佢哋嘅族人分居新疆、俄羅斯伏爾加河下游兩地，喺俄羅斯佢哋叫卡爾梅克人（Калмыки，拉丁化：Kalmyki）.
族源
蒙古喺13世紀興起之後，就有體系龐雜嘅眾多部族，從北亞到東歐嘅草原大漠都有蒙古部族. 明末清初時，咁多個部族按地理位置、大致以外蒙南部分界，分成漠南、漠北、漠西三大部. 土爾扈特部就屬漠西蒙古，同準噶爾、和碩特、杜爾伯特合稱漠西四部，喺天山以北、阿爾泰山以南、巴爾喀什湖以東以南遊牧，其中土爾扈特部喺塔城一帶.
武鳴
武鳴（；Vujmingz），喺中國廣西，係南寧市轄區. 面積3378平方千米，人口67萬. 郵政編碼530100. 區人民政府喺城廂鎮.
土爾扈特
族源
漠西蒙古又有音譯名，元明清三代文獻譯名唔同，有厄魯特（清）、衛拉特（清）、瓦剌（明）、斡亦剌惕（元），斯拉夫蒙文係Ойрад、拉丁寫法係Oirad. 蒙古族有兩個來源：「草原百姓」（斡亦剌惕）「林中百姓」（不里牙惕）. 佢哋嘅前史追到八九世紀嘅九姓韃靼，而先祖則係王汗率領嘅克烈部. 克烈喺元代文獻作「客列亦惕」，意思係「包圍」「警衞」，而王汗家族又真係有人做過成吉思汗嘅護衛，而土爾扈特啲土話入面，「護衛軍」就叫土爾扈特，而家有考據認，克烈部喺12世紀時喺蒙古高原北部遊牧，王汗作為成吉思汗嘅契爺保護過佢，後來成吉思汗擊敗克烈部，於是部族四散，有部分西遷，改名爲土爾扈特部.
武鳴
武鳴雙橋鎮嘅壯話係中國壯話嘅標準音.
土爾扈特
族源
關於族名，又有遞種講法. 據《土爾扈特王統記》，喺土爾扈特第五任領主奇旺嘅時代，奇旺話「去瓦剌嘅土地，去睇下啲牧地、汗王、領主哋」，派遣圖蘇率領六個人去瓦剌之地. 佢哋到咗瓦剌後，瓦剌領袖脫歡太師接見佢哋，因爲佢哋身姿優美，脫歡太師驚歎話「你哋咁大隻嘅身體，真係優秀嘅國民呀」，因爲噉，後來稱呼做「土爾扈特」，意思係「身體大隻嘅人」.
武鳴
行政區劃
下轄13個鎮：
土爾扈特
西遷
17世紀以來，準噶爾部勢力擴張，當時準噶爾首領巴圖爾琿台吉取代和碩特首領地位，成為霸主，企圖吞併土爾扈特部，於是兩部衝突. 土爾扈特部爭唔過，就走咗去額爾齊斯河上游，不過喺呢度佢哋又受沙俄威脅，於是17世紀30年代繼續西遷，去到烏拉爾河、伏爾加河一帶遊牧.
當時呢帶無人控制，同時水草幾好，佢哋就喺度建立自己嘅汗國. 之所以噉，在於呢度曾經係欽察汗國核心，呢個汗國冧咗後，歸阿斯特拉罕汗國，16世紀50年代屬沙俄，因為長期戰亂，呢度原先嘅牧民走曬，俄國一時無人力來開發經營. 之後俄國經歷20年混亂，1618年羅曼諾夫王朝先穩定到國家，而呢個王朝又長期集中對付西面強國波蘭，於是就無理到伏爾加河下游地方，於是土爾扈特部乘機入到去呢度立國. 不過正因如此，沙俄聲稱係佢嘅屬國.